Η Μερόπη Προβληματίζεται... Μήπως είναι προβληματική?: Ο χουντικός ξενοδόχος\n-Πώς βλέπετε την πολιτική κατάσταση κα Μερόπη μου; Πόσο θα αντέξει η Κυβέρνηση;\nΑυτή την ερώτηση μου απηύθυνε ο ξενοδόχος του Μετσόβου, όταν πήγα να πληρώσω. Δύο βραδιές (τρεις μέρες) περάσαμε με τον άντρα μου εκεί και είναι αλήθεια ευχαριστηθήκαμε. Τώρα, τι θέλει αυτός και ρωτά για την Κυβέρνηση; Δεν είχα διάθεση να πιάσω πολιτική συζήτηση με έναν άγνωστο.\n-Δεν ξέρω πόσο θα αντέξει η Κυβέρνηση κε Γ. μου. Πραγματικά αδυνατώ να κάνω προβλέψεις.\n-Ξέρετε τι λένε κα Μερόπη μου, συνέχισε ο ξενοδόχος ακάθεκτος. Ότι δεν θα αντέξει πολύ και ότι θα αναλάβει ο στρατός, ο οποίος έχει τη βούληση και τη δύναμη να επιβάλει στους Γερμανούς και τους άλλους Ευρωπαίους τους όρους μας, για να σταματήσει το μνημόνιο. Τότε μόνο θα πάμε μπροστά.\nΔεν πίστευα στα αυτιά μου. Άκουσα καλά; Ο ξενοδόχος θεωρεί ότι αν αναλάβει ο στρατός, θα πάμε μπροστά;\n-Μα, τι είναι αυτά που λέτε κε Γ. μου; Του απάντησα θυμωμένη. Μη ξεχνάτε ότι η στρατιωτική χούντα είναι αυτή που κατέστρεψε την Κύπρο το 74, γιατί, ακριβώς, νόμιζε ότι είχε τη δύναμη να επιβάλει λύσεις με τα όπλα. Αλήθεια, τα πιστεύετε αυτά που λέτε;\nΠλήρωσα βιαστικά, πήρα απόδειξη (έπρεπε να τη ζητήσω για να μου τη δώσει) και έφυγα θυμωμένη. Ενώ μας είχε αρέσει το ξενοδοχείο του (μικρό και καθαρό, με ωραία θέα στα βουνά της Πίνδου), εκείνη τη στιγμή αποφάσισα να μην ξαναπατήσω εκεί. Θα πήγαινα σε άλλο ξενοδοχείο στην επόμενη επίσκεψη μας στο Μέτσοβο. Ακούς εκεί να μας βγει χουντικός ο ξενοδόχος! Αυτό δε που με ενόχλησε περισσότερο ήταν το ότι ένιωθε ελεύθερος να μιλά στους πελάτες του για στρατιωτικές επεμβάσεις και Χούντες σαν να μιλούσε για απλή πολιτική λύση στα προβλήματα μας!\nΠού καταντήσαμε! Καλά λέω εγώ ότι η οικονομική κρίση αποτρέλανε πολλούς από μας.\nΑς ξεχάσουμε, τώρα, το χουντικό ξενοδόχο, για να θαυμάσουμε μερικά από τα αξιοθέατα του Μετσόβου\nΤο όμορφο γραφικό Μέτσοβο. Αξίζει να το επισκεφθείτε. Τώρα δε με την Εγνατία Οδό και τις σήραγγες που κατασκευάστηκαν, η πρόσβαση προς το χωριό έχει γίνει πιο εύκολη.\nΤο Μέτσοβο έχει σπουδαία αρχιτεκτονική\nΗ τεχνητή λίμνη των πηγών του Αώου βόρεια του Μετσόβου\nΤο Μέτσοβο φημίζεται για τα ωραία τυριά που παρασκευάζονται στο τυροκομείο του Ιδρύματος Τοσίτσα. Και, φυσικά, πήραμε αρκετά από τα πεντανόστιμα αυτά τυριά.\nΚαι πολύ καλά θα κάνεις να μην ξαναπατήσεις...\n(τώρα θύμωσα κι εγώ)...\n27 Αυγούστου 2013 - 9:57 π.μ.\nΠες μου ότι έφαγες μετσοβέλα.... Η καταπληκτικότερη γραβιέρα όλων των εποχών!!!\nΕγώ αυτούς τους τύπους απλά τους ειρωνεύουμαι. Και επειδή συνήθως είναι και μεγάλα ζωάδια δεν το καταλαβαίνουν και έχει διπλή πλάκα!!\n27 Αυγούστου 2013 - 2:09 μ.μ.\nΥποθετω οτι τα κοντοσούβλια και τα τυριά Μετσόβου λογικά λειτουργησαν χαλαρωτικά στα νευρα σου,που εγιναν τσατάλια με την παπαριά που εκστόμισε ο ξενοδόχος:)\n27 Αυγούστου 2013 - 5:43 μ.μ.\nΟ καθένας πλέον βγάζει και απο μία γνώμη τύπου "Σωτήρα', απλά προσπερνάς..τι μυαλό να βάλεις στον πίτουρα? Απ΄ότι φαίνεται το φχαριστηθήκατε το Μετσοβο και τα τυριά του, τα σουβλιστά του και τις αρκουδίτσες του!\n27 Αυγούστου 2013 - 8:11 μ.μ.\nσ' αυτό το ξενοδοχείο και βέβαια δεν θα ξαναπάω, στο Μέτσοβο όμως θα πάω, μου αρέσει πολύ.\nκατ' αρχάς σε καλωσορίζω στο blog μου. Έχω την εντύπωση ότι δεν έχεις ξανάρθει. Αν κάνω λάθος συγχώρεσε με.\nΤώρα ως προς τα τυριά, τα δοκίμασα όλα. Και τη μετσοβέλα. Έφερα και μαζί μου.\n27 Αυγούστου 2013 - 10:08 μ.μ.\n-@ VAD μου,\nναι, πώς το κατάλαβες; Το έριξα στο φαί. Χα χα χα!\nναι το ευχαριστηθήκαμε το Μέτσοβο. Είχαμε και καλή παρέα.\n27 Αυγούστου 2013 - 10:10 μ.μ.\nΤώρα που το λες μπορεί να μην έχω ξανασχολιάσει!! Αλλά σε διαβάζω εδώ και λίγο καιρό!\n28 Αυγούστου 2013 - 8:44 π.μ.\n54 ingkoBΚαι να ήταν ο μόνος!\nΔυστυχώς το έιδος αυτό των ηλιθίων αναπαράγεται συνεχώς και τα επίχειρα της βλακείας τους δεν τους γίνονται καν μάθημα.\nΜόλις διαβασα το Η μεγάλη ιδέα της μικρής χούντας του Μακάριου Δρουσιώτη που αναφέρεται στο πραξικόπημα της χούντας στην πατρίδα σου και διαβάζοντας το διαπιστώνεις πόσοι πολλοί ήσαν οι μικρόνοες που δημιούργησαν την μεγαλύτερη καταστροφή του ελληνισμού μετά την μικρασιατική καταστροφή.\n28 Αυγούστου 2013 - 11:10 π.μ.\nΚι εμένα μου αρέσουν τα βιβλία του Δρουσιώτη.\nΌσον αφορά τους "ηλίθιους", έχεις προσέξει ότι πληθαίνουν τώρα τελευταία και μάλιστα μιλούν ελεύθερα για χούντες?\n29 Αυγούστου 2013 - 8:28 μ.μ.\nΚαλά, τι περίμενες να ακούσεις στο Μέτσοβο?\nΠριν μερικά χρόνια που είχα πάει, έκατσα σε ένα από τα καφενεία να γράψω μια postcard. Επειδή έγραφα με το αριστερό μου χέρι, άρχισαν οι θαμώνες του καφενείου να με σχολιάζουν. Έγινα αξιοθέατο.\nΜετά, σε ένα από τα καταστήματα που πουλούν τυρί, πρόσεξα τις φωτογραφίες στους τοίχους. Ήταν μαυρόασπρες φωτογραφίες της εποχής του εμφυλίου, με αρματωμένους τσολιάδες δίπλα από σκοτωμένους αντάρτες. Εικόνες σφαγής δίπλα από τα τυριά.\nΤο Μέτσοβο είναι ένα όμορφο τουριστικό χωριό αλλά έχει και μια twisted πλευρά...\n3 Σεπτεμβρίου 2013 - 8:58 π.μ.\nτο Μέτσοβο το αγαπώ ιδιαίτερα, γιατί εκεί έχουμε ένα φιλικό ζευγάρι δημοκρατικότατο, με το οποίο περνάμε θαυμάσια κάθε φορά. Δεν είχα προσέξει ότι έχει αυξημένο ποσοστό συντηρητικών ανθρώπων, παρά μόνο τώρα τελευταία.\n10 Σεπτεμβρίου 2013 - 4:03 μ.μ.


Ελληνικά τα καύσιμα του μέλλοντος - Ειδήσεις - Νέα Κρήτη\nΤώρα διαβάζετε: Ελληνικά τα καύσιμα του μέλλοντος\nΕλληνικά τα καύσιμα του μέλλοντος\nΧρηματοδότηση ύψους 1 εκατ. δολαρίων έλαβε πρόσφατα από το ημιδημόσιο venture capital του Κονέκτικατ, Connecticut Innovations, η ελληνική τεχνολογική επιχείρηση Αdvent, για κυψελίδες καυσίμου που σχεδιάζει. Η συνολική επένδυση, στην οποία συμμετέχουν οι Piraeus Capital Management/ΤΑΝΕΟ, Systems Sunlight, Velti, αλλά και ιδιώτες επενδυτές, φτάνει τα 2,3 εκατ. δολάρια.\nΣύμφωνα με δημοσίευμα της ιστοσελίδας tovima.gr, η κύρια τεχνολογία της εταιρείας Advent είναι οι κυψελίδες καυσίμου υψηλής θερμοκρασίας, οι οποίες επιτρέπουν την ταυτόχρονη παραγωγή ηλεκτρισμού και θερμότητας από την ίδια πηγή. Η τεχνολογία εφαρμόζεται με επιτυχία σε ερευνητικό στάδιο και πλέον η Advent κάνει ένα βήμα παραπέρα για την εμπορική αξιοποίηση των προϊόντων της, με στόχο την παγκόσμια αγορά. Ήδη η εταιρεία διαθέτει πιλοτική παραγωγή στην Πάτρα.\nΗ τεχνολογία της Advent επιτρέπει την καύση φυσικού αερίου, υδρογόνου, κηροζίνης ή βενζίνης και τη συμπαραγωγή ενέργειας και θερμότητας.\n«Η προηγούμενη τεχνολογία δεν μπορούσε να χειριστεί υπάρχοντα καύσιμα, μόνο καθαρό υδρογόνο. Τώρα εμείς, επειδή δουλεύουμε σε υψηλή θερμοκρασία, μπορούμε να χειριστούμε βρόμικο υδρογόνο χωρίς να δηλητηριάζουμε τον καταλύτη», επισημαίνει ο διευθύνων σύμβουλος και ένας εκ των συνιδρυτών της εταιρείας κ. Βασίλης Γρηγορίου.\nΈτσι, η τεχνολογία μπορεί να εφαρμοστεί σε διάφορα πεδία, όπως για παράδειγμα στη συμπαραγωγή θερμότητας και ηλεκτρικής ενέργειας, που θα οδηγήσει στην αντικατάσταση του μπόιλερ, σε data centers, τηλεπικοινωνίες κ.τ.λ.\nΕκτός αυτού, σε πολλά μέρη του κόσμου απαγορεύεται πλέον να είναι αναμμένη η μηχανή των φορτηγών οχημάτων όσο αυτά βρίσκονται σταθμευμένα και εκτιμάται ότι οι κυψελίδες καυσίμου θα μπορούν να λύσουν και αυτό το πρόβλημα.\nΤέλος, οι κυψελίδες καυσίμου έχουν εφαρμογή τόσο στις ΑΠΕ όσο και σε διαστημικές εφαρμογές, αλλά και σε κινητές εφαρμογές.\nΕνδεικτικά αναφέρεται ότι η ενέργεια που συγκεντρώνεται από ηλιακά πάνελ μπορεί να χρησιμοποιηθεί για τη διάσπαση του νερού σε υδρογόνο και οξυγόνο, και το παραγόμενο υδρογόνο να χρησιμοποιηθεί στις κυψελίδες καυσίμου.


H μονή Τζαρακάρ\nΗ ανακάλυψη ενός μοναδικού αρμενικού\nμοναστηριού στην περιοχή του Καρς.\nΙανουάριος - Μάρτιος 2014 Τεύχος 80\nΤο περίφημο υπόσκαφο μοναστικό συγκρότημα «Τζαρακάρ» ανακαλύφθηκε σε ένα σύμπλεγμα βράχων, κατά μήκος μιας μικρής χαράδρας, σχεδόν ένα χιλιόμετρο από το χωριό Τσουκουράιβα1 και πέντε χιλιόμετρα νοτιοανατολικά της οχυρωμένης πόλης Κετσρόρ, στην Τουρκία.2\nΤο μοναστήρι αποτελείται από μία εκκλησία με πολλές αλληλοσυνδεόμενες εισόδους, τουλάχιστον έξι παρεκκλήσια και άλλους προσκείμενους χώρους. Η κατασκευή και οι διάσπαρτες εγχάρακτες επιγραφές του, που αναφέρονται σε ιστορικές προσωπικότητες του 10ου αιώνα, είναι μάλιστα αξιοσημείωτες. Ωστόσο, οι ειδικοί και οι τοπογράφοι μέχρι πρόσφατα το αγνοούσαν. Όσο παράξενο και αν φαίνεται, την ταυτότητά του φαίνεται να αγνοούσε και ο ίδιος ο Προκαθήμενος της Επισκοπής του Καρς, Κιουρέγ Σιραπιάν, ο οποίος το 1878 είχε αρχειοθετήσει λεπτομερώς όλα τα κατοικημένα μέρη και τα αρχαία μνημεία της περιοχής του Καρς.\nΗ αρχή έγινε το 1999, όταν ένας σκωτσέζος ερευνητής, ο Στέφεν Σιμ, επισκέφθηκε το μνημείο, το φωτογράφησε και εκπόνησε σχεδιάγραμμά του.3\nΔέκα χρόνια αργότερα, το επισκέφθηκε ο σεισμολόγος Σίρο Σασάνο, ο οποίος δημοσίευσε αργότερα τη σχετική του έρευνα, μαζί με αρκετές φωτογραφίες.\nΜε αυτόν τον τρόπο, οι δύο αυτοί ερευνητές κατέστησαν το μοναστήρι γνωστό στον επιστημονικό κόσμο. Αποτυγχάνοντας, ωστόσο, να το ταυτοποιήσουν, του έδωσαν το όνομα του παρακείμενου κουρδικού χωριού.\nΥπολογίζοντας τη σημασία διεξαγωγής ενδελεχών μελετών στο μοναστικό αυτό συγκρότημα, το 2010, ο Οργανισμός για την Έρευνα της Αρμενικής Αρχιτεκτονικής (RAA) το συμπεριέλαβε στις επιστημονικές του εξορμήσεις και αποκάλυψε πολλές πληροφορίες σχετικά με αυτό.\nΟι εγχάρακτες επιγραφές του δυτικού και ανατολικού τοίχου της μοναδικής διασωθείσας εκκλησίας αναφέρουν ότι κατασκευάστηκε τον 10ο αιώνα. Οι διαθέσιμες πηγές πιστοποιούν ότι το άρτι ανακαλυφθέν συγκρότημα μνημείων είναι το μοναστήρι του Τζαρακάρ, που αναφέρεται σε μεσαιωνικές πηγές και η τοποθεσία του οποίου παρέμενε άγνωστη μέχρι πρόσφατα. Μερικά από τα ακόλουθα γεγονότα παρέχουν στοιχεία για την ταυτοποίηση του μοναστηριού με το Τζαρακάρ.\nΩς γνωστόν, το Τζαρακάρ ήταν ένα από τα φημισμένα μοναστικά συμπλέγματα της μεσαιωνικής Αρμενίας, αλλά με την πάροδο των αιώνων, έχασε τη δόξα και τη σημαντικότητά του και παραδόθηκε στη λήθη, σε τέτοιο βαθμό μάλιστα που ακόμα και η θέση του ξεχάστηκε.\nΣτα τέλη του 19ου αιώνα. ο Γ. Αλισάν4 χρησιμοποίησε τις διαθέσιμες πηγές για να ανιχνεύσει την πιθανή τοποθεσία του μοναστηριού: «Το Τζαρακάρ, το οποίο αναφέρεται σε έργα ιστοριογράφων και γεωγράφων, είναι γνωστό ότι βρισκόταν σε απόρθητο σημείο, στα περίχωρα της περιοχής Κετσρόρ. Πρώτος, ανεγέρθη ένας ναός, σκαμμένος μέσα στο βράχο…».\nΟ Σ. Επριγκιάν έφτασε στο ίδιο συμπέρασμα: «Υποθετικά, ένα μοναστήρι με αυτό το όνομα και ένα χωριό υπήρχαν κοντά στο Κετσρόρ, στην περιοχή Γκαμπεγκεάνκ της επαρχίας Αϊραράτ». Αργότερα το ζήτημα περιπλέχθηκε περισσότερο, διότι υποστηρίχθηκε ότι θα μπορούσε να βρίσκεται στα περίχωρα της πόλης Ανί.\nΤο σημείωμα του εκδότη σε ένα αντίτυπο του Ασχαρατσούιτς5, του 1656, αναφέρει: «…η περιοχή Γκαμπεγκενίτς και το κάστρο του Καπούτ, που ονομάζεται επίσης Αρταγκέρτς -η πόλη Κετσρόρ βρίσκεται εκεί, όπως και το χτισμένο μέσα στο βράχο μοναστήρι του Τζαρακάρ, στο οποίο βρέθηκε και ο τάφος του Αρχιμανδρίτη Χατσαντούρ Γκετσαρετσί…» 6.\nΤο κείμενο αποκαλύπτει δύο γεγονότα υψίστης σημασίας. Πρώτον, ότι το Τζαρακάρ ήταν λαξευμένο μέσα στο βράχο και δεύτερον, ότι προφανώς βρισκόταν κοντά στην πόλη Κετσρόρ. Το ότι ο Γκετσαρετσί, ο οποίος έζησε μεταξύ 13ου και 14ου αιώνα, ετάφη κάπου κοντά στο Κετσρόρ διασταυρώνεται και από το ακόλουθο σημείωμα σε χάρτη του 1691, το οποίο συνέταξε ο Ερεμιά Τσελεμπί Κιομιουρτζιάν 7: « Πόλη Κετσρόρ, γειτνιάζουσα με τη Μπασέν και τον τάφο του Αρχιμανδρίτη Χατσαντούρ». Αυτές οι δύο καταχωρίσεις αποσαφηνίζουν ότι το μοναστήρι του Τζαρακάρ ήταν πράγματι κοντά στην πόλη-φρούριο Κετσρόρ.\nΕκτός από τις γραπτές αναφορές, η ετυμολογία του τοπωνυμίου «Τζαρακάρ» έπαιξε επίσης μεγάλο ρόλο στην ταυτοποίησή του. Φαίνεται με ευκολία ότι οι δομές του μοναστικού συγκροτήματος είναι σκαμμένες μέσα σε αρκετά εύθρυπτες μάζες βράχου, που έχουν φυσικές γραμμώσεις και συγκεκριμένο χρωματισμό, όμοιες με τους ομόκεντρους κύκλους που δείχνουν την ηλικία ενός δέντρου. Προφανώς, το όνομα Τζαρακάρ - στα Αρμενικά «Δενδρόλιθος» - είναι επηρεασμένο από αυτήν την ομοιότητα, σημαίνοντας ένα μοναστήρι λαξευμένο μέσα σε πέτρωμα που μοιάζει με δέντρο.\nΕπιγραφές μέσα στη Μονή\nΟι πρώτες πηγές που ρίχνουν φως στα ιστορικά γεγονότα που συνδέονται με το Τζαρακάρ είναι τρεις εγχάρακτες επιγραφές, οι οποίες διατηρούνται εντός του, αν και σε πολύ κακή κατάσταση. Η πρώτη είναι χαραγμένη στη δυτική του όψη και χαρακτηρίζεται από ανομοιογενή γραφή, καθώς οι έντεκα σειρές του κειμένου και το μέγεθος των γραμμάτων δε φαίνεται να έχουν κάποια τάξη. Πρόκειται για επιγραφή σχετική με δωρεά χρονολογούμενη από το 952, που αναφέρει τον πνευματικό ποιμένα της περιοχής Βανάντ 8, Ντιράν και τον Επίσκοπο Σαχάκ Αμαντουνί.\nΜετάφραση: «Το κάτωθι είναι γραμμένο από τον Ντιράν, πνευματικό ποιμένα του Βανάντ … σαχανσάχ 9… κηπουρό… Άγιος Κρικόρ… για την ψυχή μου… όσοι ενίστανται σε αυτά που γράφονται εδώ να είναι καταραμένοι από τον Θεό, όπως επίσης… ο Ντιράν και ο Επίσκοπος Σαχάκ Αματουνί… Αγκόπ… όποιος εκπληρώσει τις βουλές να είναι ευλογημένος και όποιος φέρει αντίρρηση αναθεματισμένος να είναι και να πέσει στα χέρια του Διαβόλου».\nΆλλη μια εκτενής επιγραφή της ίδιας περιόδου, ήτοι του 10ου αιώνα, σχετικής επίσης με δωρεά, 17 ακανόνιστων σειρών, έχει φτάσει στις μέρες μας σε ημικατεστραμμένη κατάσταση. Είναι χαραγμένη στο βόρειο τοίχο της ίδιας εκκλησίας και έχει ιδιαίτερη σημασία, καθότι αναφέρει τον ιδρυτή του Βασιλείου του Βανάντ (Καρς), τον Μουσέγ.10\nΜετάφραση: «…Άγιος Κρικόρ… γραφή… στο όνομα του Θεού… ο Αρμένιος Βασιλιάς Μουσέγ… το μοναστήρι και οι εκκλησίες με την εντολή του Πατέρα… μετά την αποχώρησή μου… είναι καταραμένος… αυτοί που εκτελούν τις εντολές… να είναι ευλογημένοι…»\nΗ τρίτη επιγραφή, του 952 όπως και η πρώτη, είναι ακόμα πιο αλλοιωμένη και αποτελείται τουλάχιστον από τέσσερεις γραμμές (δεν είναι βέβαιη η ύπαρξη πέμπτης). Ένα μεγάλο μέρος αυτής έχει ανεπανόρθωτα χαθεί, λόγω της φυσικής διάβρωσης και βανδαλισμών, που πιθανών έγιναν από κάποιους που έψαχναν θησαυρούς στο μοναστήρι. Σήμερα, το μόνο ευανάγνωστο από την επιγραφή είναι το παρακάτω.\nΜετάφραση: «Το έτος 401 (952) του Αρμενικού ημερολογίου… ο Ντιράν 11…»\nΜία ακόμα επιγραφή δωρεάς, που μοιράζεται το ύφος γραφής των προαναφερθεισών, διακρίνεται σε μια αίθουσα σκαμμένη ομοίως μέσα στο βράχο, στα βορειο-δυτικά του Τζαρακάρ και τελειώνει σε έναν ημιθόλιο (διακοσμημένο με σταυρό).\nΜετάφραση: «Είθε ο Κύριος Ιησούς Χριστός να μας ελεεί. Αμήν».\nΑυτά τα υπολείμματα επιγραφών δεν παρέχουν άμεσα κάποια πληροφορία σχετικά με την ίδρυση του μοναστηριού. Υποστηρίζεται ωστόσο, ότι χαράχτηκαν αμέσως μετά από την κατασκευή του. Όπως και να έχει, το Τζαρακάρ πρέπει να έχει ιδρυθεί πριν από το 952, βάσει της διασωθείσας επιγραφής του δυτικού τοίχου. Προς αυτήν την κατεύθυνση συνηγορούν επίσης οι ιδιαιτερότητες της σύνθεσης, τα στιλιστικά και καλλιτεχνικά χαρακτηριστικά, όπως και τα χαρακτηριστικά της γραφής των εγχάρακτων επιγραφών. Ο Αλισάν πιστεύει ότι ολοκληρώθηκε πριν τον 11ο αιώνα, βασίζοντας την άποψή του στο γεγονός ότι το 1028, το μοναστήρι ανακαινίστηκε και τροποποιήθηκε κατάλληλα για να χρησιμοποιηθεί σαν κάστρο. Ομοίως, ο Σασάνο υποστηρίζει ότι το Τζαρακάρ χτίστηκε σε μια χρονική περίοδο που πρέπει να κάλυπτε 500 χρόνια, μεταξύ του 6ου και του 11ου αιώνα.\nΗ περαιτέρω ιστορία του Τζαρακάρ φωτίζεται από σκόρπιες πενιχρές πληροφορίες, που αναφέρονται από αρμενίους ιστοριογράφους, με την ακόλουθη χρονολογική σειρά.\nΤο 1029, γίνεται αναφορά σε αυτό σε σχέση με κάποιες εργασίες κατασκευής στο σημείο εκείνο από τον Πρίγκιπα Βεστ Σαρκίς12, ο οποίος λέγεται ότι ενίσχυσε το Τζαρακάρ με πύργους και συμπαγείς προμαχώνες. Πληροφορίες αναφορικά με αυτήν την ανοικοδομητική δραστηριότητα δίνονται και από τον Μεχιτάρ Αϊριβανετσί:13 «…η Αγιότητά του, ο Καθολικός Πέτρος Κεντατάρτς14 έχτισε το Σουρμαρί και το Τζαρακάρ».\nΟ Γκιραγκός Γκαντζαγκετσί 15 γράφει τα εξής για τα ίδια έργα των τελών του 1020: «Στις μέρες του, ο διακεκριμένος Βεστ Σαρκίς, αφού ανήγειρε αρκετά φρούρια και εκκλησίες, έχτισε το δοξασμένο μοναστήρι Χτσκόνκ και μία εκκλησία με το όνομα Άγιος Σαρκίς. Επίσης, οχυρώνοντας το μοναστήρι του Τζαρακάρ, έχτισε πιο γερούς τοίχους και λαμπρές εκκλησίες εντός του.\nΗ επόμενη πηγή χρονολογείται το 1178, όταν ο Τούρκος κατακτητής Γαρατσαΐ, κατέλαβε το Κετσρόρ και το μοναστήρι-φρούριο του Τζαρακάρ: «Την ίδια μέρα, πήρε το Τζαρακάρ από κλέφτες υπό τη διαταγή του Εμίρη Γαρατσαΐ του Κετσρόρ και το πούλησε στον Κιζίλασλαν έναντι πολύ χρυσού. Ολοκλήρωσε την υπόθεση μαζί με επικίνδυνους άντρες που δε σταμάτησαν τις αιματοχυσίες μέρα και νύχτα μέχρι που άφησαν τους Χριστιανούς στο σκοτάδι και την πείνα…, με πέντε κληρικούς μαχαιρωμένους σταυρωτά».\nΤο 1182, ο Καρατσαΐ, ο οποίος είχε ακόμα το Τζαρακάρ υπό την κυριαρχία του, κατέστρεψε τον περίφημο Σταυρό του Γκοροζού, που φυλασσόταν εκεί: «Το 631 (του αρμενικού ημερολογίου) ο Καρατσαΐ, που είχε καταλάβει το Τζαρακάρ, ανέτρεψε το σταυρό με το όνομα Γκοροζού χρησιμοποιώντας γερανό…». Σύντομα, το 1186, οι Αρμένιοι της πόλης Ανί απελευθέρωσαν το Τζαρακάρ: «Το 635 (του αρμενικού ημερολογίου) οι κάτοικοι της Ανί πήραν την πατρική γη του Παρσέχ 16 (Επίσκοπος της Ανί), σφάζοντας ανηλεώς όλους, εκτός από τις γυναίκες και τα παιδιά». Το σύνολο αυτών των πηγών αποδεικνύει την ύπαρξη συγκεκριμένων ιστορικών καταχωρήσεων, σχετικών με τη μονή του Τζαρακάρ, σε αντίθεση με τον ιάπωνα ερευνητή Σασάνο, ο οποίος δήλωνε ότι ούτε ιστορικά τεκμήρια, ούτε προηγούμενοι συγγραφείς αναφέρονται σε αυτό.\nΠηγές κατοπινών αιώνων δεν κάνουν σχεδόν καμία αναφορά στο μοναστήρι. Ωστόσο, λαμβάνοντας υπόψη το γεγονός ότι ο Χατσαντούρ Γκετσαρετσί ήταν θαμμένος εκεί από τον 14ο αιώνα, μπορούμε να υποθέσουμε ότι το μοναστήρι ήταν ενεργό μεταξύ του 13ου και του 14ου αιώνα. Προφανώς το Τζαρακάρ ερειπώθηκε τελικά μεταξύ του 1829 και του 1830, μετά τη μαζική εκτόπιση και μετανάστευση των εντόπιων Αρμενίων.\nΤα μόνα μέρη του Τζαρακάρ που διασώζονται είναι όσες δομές έχουν σκαφτεί μέσα στο βράχο και ως εκ τούτου, ήταν δύσκολο να καταστραφούν. Τα υπόλοιπα μέρη έχουν υποστεί ανεπανόρθωτες ζημιές. Για αυτόν το λόγο, το συγκρότημα θεωρείται σήμερα ως ένα, που αποτελείται από έξι παρεκκλήσια και μια κύρια, περιτριγυρισμένη από παράπλευρους χώρους, εκκλησία σε σχήμα σταυρού (10,67 Χ 8,31 μέτρα), με έναν ψευδοτρούλο (καθότι είναι σκαμμένος στο βράχο) διακοσμημένο με κόκκινο ανάγλυφο ισοσκελή σταυρό.\nΛόγω του εύθρυπτου βράχου, μέσα στον οποίο λαξεύτηκαν οι μοναστικές δομές, ήταν σκόπιμο οι τοίχοι να καλυφθούν με στρώμα γύψου, ώστε να σταθεροποιηθούν και να μπορέσουν να υποστηρίξουν τις τοιχογραφίες και τα εγχάρακτα.\nΗ επόμενη κατασκευή (4,78 Χ 3,72 μέτρα) είναι μικρότερη σε διαστάσεις από την κύρια εκκλησία και βρίσκεται κοντά στη νοτιοδυτική γωνία της. Έχει σχεδόν την ίδια σύνθεση αλλά σε μικρότερη κλίμακα. Ως μνημείο χριστιανικής λατρείας, είναι αξιοπερίεργος ο προσανατολισμός της, καθώς εκτείνεται από Βορρά προς Νότο, «κοιτάζοντας» το Βορρά και όχι την Ανατολή.\nΗ μόνη είσοδος στην ανατολική της πλευρά, χρησιμεύει επίσης ως μέσον επικοινωνίας σε προσκείμενη αίθουσα. Η όλη κατασκευή φωτίζεται από ένα άνοιγμα στα Νότια. Η διακόσμηση είναι ίδια με την κύρια εκκλησία και αποτελείται από ανάγλυφο σταυρό με ίσους βραχίονες, βαμμένο κόκκινο, που διακοσμεί το κεντρικό τμήμα του ημικυκλικού ψευδο-τρούλου και ενώνεται με τους τοίχους μέσω υποστηριγμάτων.\nΥπάρχει και μία κατασκευή (3,98 Χ 2,82 μέτρα) μεταξύ της εκκλησίας και του παρεκκλησιού, που χρησιμεύει ως είσοδος και για τις δύο. Είναι αξιοσημείωτη για τα παράδοξα αρχιτεκτονικά της χαρακτηριστικά: έχει ένα οκτάεδρο στέγασμα που ακουμπά στις αλληλοτεμνόμενες ημιαψίδες των άνω τμημάτων των τοίχων. Τέτοια στεγάσματα συναντούνται, ιδιαίτερα σε μνημεία του 9ου μέχρι και του 11ου αιώνα. Ως αποτέλεσμα της διαρκούς διάβρωσης, το δάπεδο αυτής της αίθουσας-εισόδου είναι εντελώς κατεστραμμένο. Κατά κανόνα, τα σαθρά πετρώματα θρύπτονται και κυλούν προς τα κάτω όπως η άμμος.\nΟ Σ. Σασάνο πιστεύει ότι οι ανάγλυφοι ισοσκελείς σταυροί των ψευδο-τρούλων του Τζαρακάρ είναι επιρροή ιερέων της Καππαδοκίας και του έργου τους σε αυτές τις περιοχές της Αρμενίας, κατά τον 6ο αιώνα. Τέτοιοι σταυροί, ωστόσο, ήταν ευρέως διαδεδομένοι σε πολλές περιοχές της Αρμενίας και συναντώνται σε πολυάριθμα μνημεία της πρώιμης χριστιανικής περιόδου. Τέτοια ανάγλυφα ήταν χαραγμένα απ’ άκρη σ’ άκρη στα υψίπεδα της Αρμενίας, όχι αργότερα από τον 6ο αιώνα αλλά μετά τον ασπασμό του Χριστιανισμού ως επίσημο θρήσκευμα (4ος αιώνας).\nΤα επόμενα δύο παρεκκλήσια επίσης μπορούν να θεωρηθούν ως τα βόρεια σκευοφυλάκια της κεντρικής εκκλησίας. Το δυτικό παρεκκλήσι / σκευοφυλάκιο (…,37 Χ 1,80 μέτρα) είναι επίσης αξιόλογο για τη σύνθεση, τη διακόσμηση και τα αρχιτεκτονικά χαρακτηριστικά του. Το βήμα του βρίσκεται ψηλότερα από το δάπεδο του χώρου προσευχής. Η λαξευμένη στο βράχο Αγία Τράπεζά του φθάνει σε ύψος 1,10 μέτρων πάνω από το δάπεδο του βήματος. Ο ημικυκλικός του θόλος, όμως, είναι απλός και λείος, χωρίς ανάγλυφο σταυρό αλλά μόνον ένα ζωγραφιστό.\nΤο ανατολικό παρεκκλήσι/σκευοφυλάκιο (4,06 Χ 2,21 μέτρα) είναι ελαφρώς μεγαλύτερο αλλά χωρίς κάποια ιδιαιτερότητα. Η Αγία Τράπεζά του αποτελείται από τον ίδιο το βράχο, μέσα στον οποίο έχει σκαφτεί το συγκρότημα και το δάπεδό του είναι ανασκαμμένο από τα καταστρεπτικά χέρια των θησαυροθηρών. Ένα ακόμα λαξευμένο μνημείο του συγκροτήματος (3,95 Χ 1,99 μέτρα) είναι ένα παρεκκλήσι κοντά στη νότια πλευρά του βήματος της εκκλησίας και έχει υποστεί τη μεγαλύτερη διάβρωση. Όπως και τα δύο άλλα, μπορεί να θεωρηθεί ως το τρίτο σκευοφυλάκιο της εκκλησίας και έχει μια διάμεση αίθουσα με υπόγειο πηγάδι.\nΚαταληκτικά, το έβδομο παρεκκλήσι (3,16 Χ 2,42 μέτρα) βρίσκεται στο ανατολικότερο άκρο του συγκροτήματος και είναι ελαφρώς απομονωμένο. Μοιράζεται κι αυτό τα χαρακτηριστικά των άλλων χώρων, ενώ στο βήμα του διατηρείται μέρος κειμένου που άφησε κάποιος προσκυνητής στα τέλη του 19ου αιώνα.\nΠέρα από αυτές τις αίθουσες, έχει σκαφτεί μια συγκριτικά μεγαλύτερη αίθουσα μέσα σε μια σχεδόν φυσική σπηλιά, ύψους 2-2,5 μέτρων, στο δυτικό άκρο της βραχώδους πλαγιάς. Είναι η μοναδική δομή που επικοινωνεί ελεύθερα με τον περιβάλλοντα χώρο και είναι προσβάσιμη σε οικόσιτα ζώα, που αποζητούν τη δροσιά της σπηλιάς. Σε έναν από τους τοίχους της, δύο γραμμές είναι χαραγμένες από έναν άγνωστο που προσεύχεται για τον οίκτο του Θεού.\nΗ Μονή Τζαρακάρ γνώρισε ενεργή πολιτιστική ζωή για εκατοντάδες χρόνια από την ίδρυσή του. Η σημασία της πρέπει να αναλυθεί και να εκτιμηθεί σε σχέση με το γενικό πλαίσιο έρευνας σε δεκάδες μνημεία σκαμμένα μέσα σε βράχους, που έχουν διατηρηθεί σε πολλά σημεία στις γύρω περιοχές.\n1 Το αρχικό αρμενικό όνομα του χωριού είναι Προυτ. Σήμερα κατοικείται από Κούρ-\nδους και αριθμεί 40 περίπου σπίτια.\n2 Στην περιοχή Γκαμπεγκεάνκ, της επαρχίας Αϊραράτ της Μεγάλης Αρμενίας (περιφέ-\nρεια του Καρς, έως το 1920).\n3 Ο Στέφεν Σιμ διεξήγαγε το ερευνητικό του ταξίδι, με την οικονομική στήριξη του\nRAA (Οργανισμός για την έρευνα της αρμενικής αρχιτεκτονικής) και το υλικό του\nφυλάσσεται σε ψηφιακά αρχεία του Οργανισμού.\n4 Γεβόντ Αλισάν (Κεροβπέ Αλισανιάν) (1820-1901): Αρμένιος συγγραφέας, φιλόλο-\nγος, ιστορικός, γεωγράφος και μεταφραστής. Μέλος της Αδελφότητας των Μεχι-\nταριστών της Βενετίας (1838). Σουκιάς Επριγκιάν (1873- 1952): Αρμένιος φιλόλο-\nγος και γεωγράφος.\n5 Αρμενικό εικονογραφημένο βιβλίο του πρώιμου Μεσαίωνα, γραμμένο από τον\nΑνανιά Σιρακατσί, περί γεωγραφίας της Αρμενίας και λοιπών χωρών των περιοχών\nτου Καυκάσου και της Μεσοποταμίας. Είναι το παλαιότερο βιβλίο γεωγραφίας της\nΕθνικής Βιβλιοθήκης αρχαίων συγγραμμάτων και χειρογράφων, Μαντεναταράν.\n6 Χατσαντούρ Γκετσαρετσί (1260-γύρω στο 1331): Αρμένιος λόγιος, συγγραφέας,\nπαιδαγωγός και Αρχιμανδρίτης της Μονής του Γκετσαρίς.\n7 Γερεμιά Τσελεμπί Κιομιουρτζιάν (1637-1695): Διακεκριμένος συγγραφέας με συγ-\nγραφικό έργο ιδιαίτερης ιστορικής αξίας. Μιλούσε άπταιστα 9 γλώσσες, ανάμεσα\nστις οποίες και η Ελληνική.\n8 Βανάντ: Χωριό της περιφέρειας Βορτβάρ (Ορντουπάντ) της Αυτόνομης Δημοκρατίας\n9 Σαχανσάχ: Τίτλος των περσών Βασιλέων, ο «Βασιλεύς των Βασιλέων».\n10 Μουσέγ Α’: Ιδρυτής της πόλης Καρς. Όταν ο Ασότ Γ’ ο Ελεήμων μετέφερε την\nπρωτεύουσα από το Καρς στην πόλη Ανί το 963, ανέθεσε στον αδερφό του, Μου-\nσέγ, να κυβερνήσει το Καρς, ως υπαγόμενο πριγκιπάτο.\n11 Προφανώς πρόκειται για τον ίδιο Ντιράν, πνευματικό ποιμένα του Βανάντ.\n12 Βέστ Σαρκίς: Αρμένιος πρίγκιπας και σύμβουλος του Βασιλιά Σεμπάτ Γ’, ο οποίος\nκατέλαβε την πόλη Ανί, με την υποστήριξη του Βυζαντίου, ώστε να την παραδώσει\n13 Μεχιτάρ Αϊριβανετσί (1230/35-1297/1300): Αρμένιος ιερομοναχός, περισσότερο\nγνωστός για τον κατάλογό του περί παγκόσμιας Ιστορίας.\n14 Καθολικός Πετρός Κεντατάρτς: Πρώτος τη τάξει Πατριάρχης, με παραμονή στο α΄\nαξίωμα από το 1019 έως το 1058.\n15 Γκιραγκός Γκανταγκετσί (1200/1202-1271): Αρμένιος Ιστορικός του 13ου αιώνα\nκαι συγγραφέας της Ιστορίας της Αρμενίας, μια επιτομή των γεγονότων από τον 4ο\nέως τον 12ο αιώνα και λεπτομερή αναφορά των γεγονότων του δικού του καιρού.\n16 α) Ο Επίσκοπος Παρσέχ, πνευματικός ηγέτης της Ανί. Αναφέρεται στις εγχάρα-\nκτες επιγραφές από το 1160 έως το 1191. β) Το Τζαρακάρ αποτελούσε μέρος της\nπατρικής κληρονομιάς του Επισκόπου Παρσέχ της Ανί και θεωρούταν γη της οικο-\nγενείας του. (Ατζαριάν Χ. και Επρικιάν Σ. αντίστοιχα, από το λεξικό αρμενικών\nονομάτων, τόμος Α’, Ερεβάν, 1942).\nΠηγή άρθρου: http://www.raa-am.com/vardsk-4/Vardzk-4E.pdf\nΟ RAA παρουσίασε για πρώτη φορά φωτογραφίες του μοναστηριού Τζαρακάρ, το 2009, όταν η τοποθεσία του ήταν πια εξακριβωμένη, στο εικονογραφημένο του άλμπουμ «Χαϊαστάν» (Αρμενία). Ερεβάν, 2009, σελ: 277-279.\nΕνδιαφέρον παρουσιάζει το σχετικό με την αρμενική αρχιτεκτονική βιβλίο του Σίρο Σασάνο: The Armenian Architecture in the Transitional Period: The Survey Report Carried Out in The Republic of Armenia During the Term, from 2002 to 2004. Shiro Sasano & Sasano Seminar, Tokyo, 2005.\nΓια να εξασφαλίσουμε τη σωστή λειτουργία του ιστότοπου, μερικές φορές τοποθετούμε μικρά αρχεία δεδομένων στον υπολογιστή σας, τα λεγόμενα «cookies». Οι περισσότεροι μεγάλοι ιστότοποι κάνουν το ίδιο. Περισσότερα...\nΈχουμε 23 επισκέπτες συνδεδεμένους\nΈνα μαργαριτάρι του Αρτσάχ στη βιβλιοθήκη της Βουλής των Ελλήνων\nΗ ιστορία της αρμενικής κοινότητας στην Καλαμάτα 1921-1947 - Φτώχεια, Αντίσταση, Παλιννόστηση\nΑρμενία - Τουρκία: εφικτή η εξομάλυνση σχέσεων και με ποιο άραγε τίμημα;\nΟι Αρμένιοι στην Χίο\n150 χρόνια από τη γέννηση του Αλεξάντρ Σπεντιαριάν\nΕνός κακού, μύρια έπονται\nΤο Houshamadyan στη Θεσσαλονίκη\n«Μετζ Γιεγέρν» Η Μεγάλη Συμφορά\nΤι κακό κάναμε\nH xώρα των Βάσκων\nΤα 90 Χρόνια της Ενσωμάτωσης της Θράκης στην Ελλάδα και η Συμβολή των Αρμενίων\nΗ αρμενική παροικία κλείνει τα ενενήντα\nΗ Αρμενία όπως την είδε ο Ξενοφών\nΝέο αρμενοελληνικό λεξικό\nΑγκόπ Αγκοπιάν: Επαναπατρισμένος, πατριώτης, ζωγράφος\nΕις υγεία της Αρμενίας\n Αρμενικά | Τριμηνιαίο Περιοδικό.


ως ιδέα καλή – ως αισθητική, το να βλέπεις αυτή την πλαστικούρα κατά μήκος του ποταμού θεωρώ ότι ασχημαίνει πολύ το περιβάλλον – θα μπορούσε να βάλει ξύλινα παγκάκια και ας μην ξαπλώνουν οι πολίτες\nΔεν μου αρέσει σαν ιδέα, ούτε σαν εικόνα.\nΑν το έκαναν στη Λαμία θα έκαναν εγκατάσταση οι Ρομά και θα τα έκλεβαν.\nΡΕ ΣΥ 286,ΕΙΔΕΣ ΠΟΥΘΕΝΑ ΣΤΗ ΛΑΜΙΑ ΝΑ ΥΠΑΡΧΕΙ ΠΟΤΑΜΙ ΣΑΝ ΤΟΝ ΛΗΘΑΙΟ ΤΩΝ ΤΡΙΚΑΛΩΝ. ΜΕ ΤΟΝ ΞΗΡΙΑ ΘΑ ΜΕΙΝΕΤΕ.\nΕΧΕΙ ΔΙΚΙΟ Ο Σ.Χ.,ΑΛΛΑ ΣΑΝ ΑΡΧΙΚΗ ΙΔΕΑ ΕΙΝΑΙ ΚΑΛΗ.ΤΟΥ ΧΡΟΝΟΥ ΘΑ ΒΕΛΤΙΩΘΕΙ. ΕΔΩ ΣΤΗ ΛΑΜΙΑ ΝΑ ΔΟΥΜΕ ΤΙ ΘΑ ΚΑΝΟΥΜΕ. ΟΙ ΑΛΛΕΣ ΠΟΛΕΙΣ ΜΙΑ ΧΑΡΑ ΠΑΝΕ.\nΥπάρχει και ο Σπερχειος!\nΔεν είναι αυτή η ουσία. Αλλά ότι η Λαμία είναι μια πόλη 300 χρόνια πίσω που δεν γίνεται απολύτως τίποτα. Και θάλασσα να μας φέρουν, αναξιοποίητη θα μείνει.\n285 ΕΧΕΤΕ ΚΟΝΤΑ ΣΤΗΝ ΠΟΛΗ ΤΟΣΕΣ ΙΑΜΑΤΙΚΕΣ ΠΗΓΕΣ ΠΟΥ ΔΕΝ ΕΙΝΑΙ ΑΞΙΟΠΟΙΗΜΕΝΕΣ. Ο ΣΠΕΡΧΕΙΟΣ ΣΑΣ ΜΑΡΑΝΕ!! ΔΕΝ ΘΑ ΚΑΝΕΤΕ ΤΙΠΟΤΑ ΦΙΛΕ!!!\nΆλλο έγραψα. Τον Σπερχείο τον ανέφερεσα ως ποτάμι της Λαμίας όπως έχετε εσείς τον Σπερχείο.\n284 ΑΥΤΑ ΠΟΥ ΓΡΑΦΕΙΣ ΔΙΑΒΑΣΕ ΤΑ ΚΑΙ ΔΕΣ ΑΝ ΕΙΝΑΙ ΣΩΣΤΑ ΔΙΑΤΥΠΩΜΕΝΑ.\nΤο ποτάμι της Λαμίας λέγεται Σπερχειός και όχι Σπερχείος,όπως γράφεις[2 φορές]\nΣτα Τρίκαλα δεν υπάρχει ποτάμι Σπερχειός.


«Δεν έχω κάνει δηλώσεις, μιλάω όταν πρέπει. Λυπάμαι για τους χαρακτηρισμούς. Είναι κρίμα γιατί η κυβέρνηση πρέπει να πετύχει», έγραψε χαρακτηριστικά απαντώντας στο Twitter η κ.Παναρίτη.\nΣύμφωνα με την ιστοσελίδα usay.gr η κα Παναρίτη φερόταν να έχει δηλώσει σε ανθρώπους του περιβάλλοντός της όσον αφορά στις αντιδράσεις στον ΣΥΡΙΖΑ: «Αν δεν με θέλουν εκείνοι μία φορά, εγώ δεν τους θέλω δέκα. Πρόκειται για ανώριμες αντιδράσεις, το μόνο που με ενδιαφέρει είναι να προασπίσω τα συμφέροντα της χώρας μου όπως κάνω από την πρώτη στιγμή που μπήκα στην διαπραγματευτική ομάδα».


Des Artistes | Ξενοδοχείο | 18-24 Travel\nαναχώρηση από: Επιλέξτε πόλη αναχώρησης Αθήνα (από 180€) Θεσσαλονίκη (από 183€) Πάφος (από 266€)\nΤο προσφάτως ανακαινισμένο ξενοδοχείο Des Artistes, βρίσκεται σε έναν ήσυχο δρόμο στο κέντρο της πόλης. Πρόκειται για ένα ξενοδοχείο 3 αστέρων, διακοσμημένα με πλούσια υφάσματα, πρωτότυπες ζωγραφιές από τις αρχές του 20ου αιώνα και παραδοσιακή επίπλωση.\nΤα κλασσικά διακοσμημένα δωμάτια του ξενοδοχείου είναι εξοπλισμένα με όλες τις απαραίτητες ανέσεις. Όλα περιλαμβάνουν κλιματισμό, δορυφορική τηλεόραση επίπεδης οθόνης και τηλέφωνο. Το μπάνιο διαθέτει στεγνωτήρα μαλλιών, ντους και προϊόντα προσωπικής περιποίησης.\nΚαθημερινά σερβίρεται μπουφές πρωινού. Σε απόσταση 100 μέτρων από το ξενοδοχείο θα βρείτε το κοντινότερο εστιατόριο.\nΗ ρεσεψιόν του ξενοδοχείου είναι στη διάθεση σας όλο το 24ωρο, παρέχοντας χώρο φύλαξης αποσκευών και γρήγορο check in/check out. Το Wi-Fi διατίθεται σε ολόκληρο το ξενοδοχείο χωρίς χρέωση.\nΟι εγκαταστάσεις του ξενοδοχείου περιλαμβάνουν κοινόχρηστο χώρο lounge/τηλεόρασης, μηχάνημα αυτόματης πώλησης ποτών και σνακ, χώρο καπνιστών και μηχάνημα αυτόματης ανάληψης (ΑΤΜ). Ακόμη, διατίθεται βεράντα και ιδιωτικός χώρος στάθμευσης στην περιοχή γύρω από το ξενοδοχείο, στον οποίο δεν απαιτείται η κράτηση, υπάρχουν όμως χρεώσεις.\nΤο check in πραγματοποιείται από τις 13:00 και μετά την ημέρα της άφιξης σας ενώ το check out θα πρέπει να ολοκληρωθεί έως και τις 10:30 την ημέρα της αναχώρησης σας.\nΤο Des Artistes απέχει μόλις 5 λεπτά με τα πόδια από τον κεντρικό σιδηροδρομικό σταθμό Termini της πόλης και σε μικρή απόσταση με τα πόδια από σημαντικά μνημεία, εκκλησίες, μουσεία και άλλα αξιοθέατα. Το Αεροδρόμιο Ρώμης Ciampino απέχει 13,8 χιλιόμετρα.


Έχει η Ευρώπη ταυτότητα; - Κώστας Θερμογιάννης\nΜπορούμε σήμερα να έχουμε θετική απάντηση στο στοιχειώδες ερώτημα: Επιθυμούν, αλλά στο σύνολό τους, οι πολίτες τής Ευρωπαϊκής Ένωσης να αυτοπροσδιοριστούν ως «Ευρωπαίοι»;\nΚατά καιρούς έχει τεθεί το ερώτημα αν και κατά πόσο η Ευρώπη είναι φορέας μιας ιδιαίτερης ταυτότητας για τους πολίτες της κι αν αυτή η ταυτότητα αντικαθιστά ή συμπληρώνει τις εθνικές ταυτότητες των χωρών μελών της. Είναι βεβαίως δύσκολο να προσδιοριστεί με ακρίβεια και απόλυτη σαφήνεια ο όρος «ταυτότητα» μιας και τα συστατικά της στοιχεία πρέπει να αναζητηθούν σε πολιτιστικά, κοινωνιολογικά, ιστορικά, ανθρωπολογικά, φιλοσοφικά κλπ. πρότυπα και δεδομένα, εντούτοις όμως, μπορούμε για την περίπτωση της Ευρώπης, έστω κι αν απλουστεύσουμε τη συλλογιστική μας, να έχουμε θετική απάντηση στο στοιχειώδες ερώτημα: Επιθυμούν, αλλά στο σύνολό τους, οι πολίτες τής Ευρωπαϊκής Ένωσης να αυτοπροσδιοριστούν ως «Ευρωπαίοι»;\nΕίναι βέβαιο πως καμία ταυτότητα δεν είναι δυνατόν να δημιουργηθεί δια νόμου ή δια της θεσμικής λειτουργίας κάποιου οργανισμού. Αντίθετα, η δημιουργία της προϋποθέτει μια κοινή, ή έστω μια παράλληλη, πορεία στην ιστορία, μια κληρονομιά που συνδέει άρρηκτα το χθες με το αύριο και μια συλλογικότητα στην περί του κοινού στόχου για το μέλλον αντίληψη. Η Ευρωπαϊκή Ένωση είναι σαφέστατα μια ένωση πολιτική αλλά δυστυχώς, τουλάχιστον μέχρι σήμερα, δεν έχει αποδείξει πως είναι και ένωση πολιτισμική μέσα από την οποία έχει εδραιωθεί η κοινή ταυτότητα των πολιτών της. Πολλά παραδείγματα μπορούν να τεκμηριώσουν την άποψη μας με το πιο πρόσφατο ίσως την επικράτηση της κακής εκδοχής τού εθνικού συμφέροντος εντός τής πανδημικής κρίσης, που χώρες μέλη της Ε.Ε. έσπευσαν να διασφαλίσουν επιπλέον εμβόλια εκτός τής επίσημης κοινοτικής οδού, πληγώνοντας και καταστρέφοντας την ευαίσθητη συλλογική συνείδηση των πολιτών της. Η θεσμοθετημένη εγωκεντρική πλεονεξία των κρατών εντός της Ε.Ε. αποδεικνύεται δύσκολος αντίπαλος για την συνθετική προσπάθεια της πολιτισμικής ολοκλήρωσης.\nΚάθε ταυτότητα είναι μια κοινωνικά κατασκευασμένη εννοιολογική θεώρηση μέσα στη συνείδηση του ανθρώπου. Το «κοινωνείν» λοιπόν είναι η πρωταρχική προϋπόθεση δημιουργίας τού συνδετικού ιστού ώστε οι πολίτες να νιώσουν πως δεν είναι ανάγκη αλλά επιλογή η κοινή τους πορεία μέσα στο χρόνο και την ιστορία. Το πολιτικό σύστημα τού θεσμού «Ευρωπαϊκή Ένωση» έχει ως βασικό του συστατικό τα κράτη που συμμετέχουν, σε αντίθεση με τις χώρες μέλη του στις οποίες το συστατικό των πολιτικών τους συστημάτων είναι οι πολίτες. Το κομβικό σημείο λοιπόν για την άμβλυνση των διαφορών και για την ανάπτυξη μιας κοινής ευρωπαϊκής ταυτότητας ίσως τελικά να μην είναι άλλο από το γεγονός ότι στον εν λόγω θεσμό πρέπει ενδεχομένως να συμμετέχουν πολίτες και όχι μόνο κράτη.\nΣτην Ε.Ε. δυστυχώς ο όρος ταυτότητα σημαίνει διαφορετικά πράγματα για διαφορετικούς ανθρώπους. Ως πολίτες τής Ευρώπης όμως, οφείλουμε να αναλογιστούμε το γεγονός ότι υπάρχει το σοβαρό ενδεχόμενο αφανισμού τού θεσμού της Ε.Ε. αν δεν μεριμνήσουμε ώστε να επαναπροσδιοριστεί η κοινή μας ταυτότητα στη βάση μιας προϋπόθεσης: Μπορεί να τα εθνικά κράτη να μην απαιτείται να έχουν ταυτόσημες αντιλήψεις ως προς την άσκηση της πολιτικής τους, οι πολίτες όμως, όλοι ανεξαιρέτως, πρέπει να έχουν απολύτως την ίδια αξία απέναντι στην κοινότητα. Διότι η κοινή συνείδηση της ενιαίας πολιτισμικής οντότητας της Ε.Ε. είναι το αναγκαίο και απαραίτητο στοιχείο για την ενίσχυση όχι μόνο τού οικοδομήματος τής Ε.Ε. αλλά και της ίδιας της ευρωπαϊκής ταυτότητας που τόσο ανάγκη έχει, όπως διαφαίνεται από τις διεθνείς προκλήσεις, η Γηραιά Ήπειρος. Εκτός βεβαίως κι αν η πολιτική επιθυμία δεν είναι μια αληθινή ευρωπαϊκή ολοκλήρωση στο πρότυπο μιας οργανωμένης πολιτισμικής οντότητας αλλά μια κίβδηλη οργάνωση στο πρότυπο μιας πολυεθνικής εταιρείας. Μιας εταιρείας με αυτοσκοπό απλώς και μόνο την αύξηση του αριθμού των μελών της, η οποία ως πολυενταξιακή ένωση απλώς επιθυμεί να εργαλειοποιήσει την οικονομία, τους θεσμούς και τελικά και την ίδια την κοινωνία. Αλλά ποτέ καμία εταιρεία δεν έγινε ο προορισμός κάποιας νοσταλγίας ούτε ποτέ ενέπνευσε πολίτες, πολύ δε περισσότερο ποιητές!


Top 5 Crossover που «κοκαλώνουν» Top 5 Crossover που «κοκαλώνουν» - audi q3, se\nΔιαβάστηκε από 33133 αναγνώστες - Ημερομηνία δημοσίευσης: 14/9/2017\n@ t@kis. Αφου δεν βλεπεις μαρκες οπως λες, το toyota ειναι σαν βατραχος, με χωρους που δεν σε καλυτπουν και οτι η αξιοπιστια της toyota ειναι πλασαρισματα κτλπ γιατι απο τα συνολικα 5 του αρθρου θα πηγαινες τελικα σε αυτο;\n@ T@kis, Δεκτο φιλε Τακη, απλα αρχικα δεν καταλαβα τον τροπο σκεψης σου και πως κατελειξες στο TOYOTA εν τελη. Τελικα σε ποιο πηγες; Καλοταξιδο κιολας, και εγω ετοιμαζομαι για καινουριο μεχρι τελη του μηνα. Οχι σε αυτη τη κατηγορια βεβαια.


Σκάνδαλα που ανακαλύπω διαβάζοντας παλιά Δίφωνα - Sounds Greek to me\nΣκάνδαλα που ανακαλύπω διαβάζοντας παλιά Δίφωνα\nΤο περιοδικό Δίφωνο το έπαιρνα όταν ήμουν 11-12 χρονών. Ήταν η παρθενική μου επαφή με μουσικό περιοδικό, λίγο πριν στραφώ με εφηβική σοφία στον διεθνή Τύπο - και όπως φώναξαν κάποτε και οι Τρύπες, «πονάει πάντα η πρώτη φορά»…\nΟι παλιότεροι θα θυμούνται. Το πρώτο τεύχος του περιοδικού κυκλοφόρησε τον Οκτώβριο του 1995, με Νίκο Παπάζογλου στο εξώφυλλο και δώρο ένα cd του Τσιτσάνη. Στα επόμενα χρόνια, το Δίφωνο διαμόρφωσε μια συγκεκριμένη αισθητική στα εγχώρια μουσικά πράγματα, προβάλλοντας το λεγόμενο έντεχνο τραγούδι που τότε ήταν στα φόρτε του, ως κύριο αντίλογο στη λαίλαπα του σκυλάδικου, της σαχλαμάρας και της ιδιωτικής τηλεόρασης. Ενίοτε με έναν ελιτισμό, όπως συνήθως συμβαίνει σε τέτοιες περιπτώσεις. Κάπου στου δρόμου τα μισά, η δισκογραφία άρχισε να βουλιάζει, το διαδίκτυο εξαπλώθηκε, οι ανεξάρτητες εταιρίες δυνάμωσαν και ο κόσμος άρχισε να υποψιάζεται ότι ο Γιώργος Ανδρέου μπορεί και να μην ήταν τελικά ο σπουδαιότερος συνθέτης της γενιάς του. Τον Ιανουάριο του 2011, η εταιρία Best End ιδιοκτησίας του Ομίλου Γιαννίκου, ανακοίνωσε το κλείσιμο του εντύπου, το οποίο είναι γεγονός ότι τα τελευταία χρόνια βρισκόταν σε αμηχανία και παρακμή.\nΣήμερα, κάθε φορά που ανατρέχω στα τεύχη που έχω στην κατοχή μου από την περίοδο ’98-’99, τα συναισθήματα είναι ανάμεικτα. Από τη μία ζηλεύω μια εποχή στην οποία ένα ελληνικό μουσικό περιοδικό 200 σελίδων βρισκόταν στα περίπτερα (με εξώφυλλο που συχνά δεν ήταν βαρετό) και από την άλλη εκνευρίζομαι με ορισμένες προσεγγίσεις και εμμονές. Όταν ένας δίσκος αναφοράς σαν το 30 Χρόνια Επιτυχίες των Ημισκουμπρίων κυκλοφορεί παράλληλα με εσένα κι εσύ τον περνάς στα ψιλά γράμματα, κάτι δεν πάει καλά.\nΤυφλός δεν είμαι, μέσα στις σελίδες του Διφώνου εξακολουθώ να ανακαλύπτω θησαυρούς, όπως για παράδειγμα μια από τις πιο ουσιαστικές συνεντεύξεις που έχει δώσει ο Δήμος Μούτσης. Ακόμη, ανάμεσα στους συντάκτες, βρίσκω ανθρώπους που τα επόμενα χρόνια γνώρισα και εκτίμησα από κοντά, όπως ο Γιώργος Τσάμπρας, ο Αργύρης Ζήλος και (με αραιότερη παρουσία) ο Γιώργος Τσίρος. Ωστόσο παρακάτω επέλεξα να ξεχωρίσω μερικά αποσπάσματα που για τον Α’ ή Β’ λόγο με εκνεύρισαν ή με στεναχώρησαν – κυρίως ως τροφή για σκέψη:\n«Λευτέρης Πανταζής και Τριαντάφυλλος – οι δύο τραγουδιστές που θα μπορούσαν άνετα να ντουμπλάρουν τον Ντόναλντ Ντακ- τραγουδούν φέτος παρέα στο χάος» (Νίκος Μωραϊτης).\n«Οι Τρύπες κυκλοφόρησαν έναν πολύ δουλεμένο δίσκο που μαρτυρά τις μουσικές τους ανησυχίες (σ.σ.: αναφέρεται στο Μέσα Στη Νύχτα Των Άλλων). Τα χρόνια όμως έχουν περάσει και οι ερμηνευτικές/στιχουργικές τους εμμονές δεν συνάδουν με την ηλικία τους» (Σπήλιος Λαμπρόπουλος).\n«[…]φτάσαμε στο σημείο να ξεκινάνε από ‘δω συγκροτήματα και να πηγαίνουν να γράψουν σε στούντιο στη Θεσσαλονίκη γιατί, λέει, «είναι η μητρόπολη του ροκ». Βγήκε όντως εκεί ένα πολύ καλό συγκρότημα, οι Τρύπες, και δυο-τρία εμπορικά που κυκλοφορούν αυτή τη στιγμή. Από ‘κει ως το να μιλάμε για «μητρόπολη του ροκ» υπάρχει τεράστια απόσταση» (Λαυρέντης Μαχαιρίτσας).\n-«Πιστεύετε ότι είναι άλλοι οι νέοι που έρχονται σ’ εσάς;\n-Οι ίδιοι είναι. Συγκοινωνούντα δοχεία.\n-Αυτό τι μας λέει;\n-Πάρα πολλά πράγματα μας λέει, όχι μόνο ένα.\n-Κατ’ αρχάς, σημαίνει κατανάλωση.\n-Σημαίνει κατανάλωση, σημαίνει όμως και ανάγκες.\n-Τι ανάγκες; Ανάγκη η Άννα Βίσση; Αν συμβαίνει αυτό, μάλλον ψυχίατρο θέλει κάποιος»\n(Στέλλα Βλαχογιάννη, παίρνοντας συνέντευξη από τον Διονύση Τσακνή).\n«Μια άλλη κατηγορία είναι οι γυναίκες που γουστάρουν να χάσουν την παρθενιά τους εδώ και τώρα – και αν το έργο έχει και λίγη βία ακόμα καλύτερα. Τρελαίνονται για τον Αντώνη Ρέμο. Είναι ικανές να μπουν στο καμαρίνι του, να ξαπλώσουν γυμνές στο πάτωμα και να μην πάρουν πρέφα, αν αντί για τον Ρέμο, τις… αναλάβει ο μπράβος του μαγαζιού (Γιώργος Νοταράς).\n«Πιστεύετε ότι το ελληνικό πανκ στηρίχθηκε στις γυναίκες; Όχι βέβαια, γι’ αυτό και δεν προκάλεσε ιδιαίτερη αίσθηση» (Σπήλιος Λαμπρόπουλος).\n«Κάποιος νέος που ζει, ας πούμε, στην Ορεστιάδα ή στην Κάρπαθο και θέλοντας να ενημερωθεί παίρνει να διαβάσει το Δίφωνο, όταν βλέπει διαρκώς αρνητικές κριτικές γιατί να πάει να αγοράσει κάποιους καινούργιους δίσκους;» (Μελίνα Κανά).\n«Ένας άνθρωπος που δεν έχει τραγουδήσει ποτέ του και δεν έχει ασχοληθεί με το πάλκο ζωντανά, να μου λέει τι να κάνω με τη φωνή μου – ε, νομίζω ότι δεν του πέφτει λόγος» (Μελίνα Κανά, απαντώντας σε ερώτηση για αρνητική κριτική του Γ.Ε.Παπαδάκη).\n«Οι λόγοι για τους οποίους το ελληνικό τραγούδι δεν «ταξιδεύει» στο εξωτερικό σε μη ομογενειακές αγορές είναι για μένα προφανείς. Πρώτον, πολιτικοί. Ο πολιτιστικός ιμπεριαλισμός είναι η άλλη όψη του οικονομικού. Ο «εκχρηστιανισμός» και «εξελληνισμός» των βαρβάρων που επέβαλε το Βυζάντιο ήταν ευκολότερος τρόπος κατάκτησης και ενσωμάτωσης των επιτιθεμένων σε αυτό λαών από τον ίδιο τον πόλεμο» (Δημήτρης Παπαδημητρίου).\n«[…]τα Παιχνίδια Με Τον Διάβολο είναι ο καλύτερος δίσκος ελληνικού ροκ που έχει γίνει ποτέ. Αμετάκλητα και οριστικά, αυτή τη φορά» (Αργύρης Ζήλος).


Πρώτη επιλογή για τον πάγκο της ΑΕΚ ο Παπαθεοδώρου. - Kingsport.gr\nΣε πρώτο πλάνο για την αντικατάσταση του Λούκα Μπάνκι βρίσκεται ο προπονητής του ΠΑΟΚ, Ηλίας Παπαθεοδώρου.\nΟ αποκλεισμός από τον Προμηθέα μέσα στο… σπίτι της ήταν πολύ επώδυνος για την ΑΕΚ. Γι αυτο και κρινεται απαραίτητα η αλλαγή προπονητή, ως ο κυριος “φταίχτης” για την καθίζηση της ομαδας απο τον Φλεβάρη και μετά.\nΗ διοίκηση της ΑΕΚ λοιπόν εξετάζει τον Ηλία Παπαθεοδώρου.\nΟ 44χρονος τεχνικός του δικεφάλου του βορρά, παρά τα οικονομικά προβλήματα, οδήγησε την ο ομάδα του σε αξιοπρεπείς εμφανίσεις με την καθοδήγηση από τον πάγκο. Αυτο καθε άλλο παρά απαρατήρητο πέρασε από τους ανθρώπους της Ένωσης.\nΕπίσημη πρόταση δεν υπάρχει ακόμα, αλλά θα φανεί στις επόμενες μέρες αν φέτος θα καταφέρει ο Μάκης Αγγελόπουλος να τον πείσει να κατηφορισει προς Αθήνα μεριά για λογαριασμό των “κιτρινόμαυρων”. Είχε αποπειραθεί και πέρσι να θυμίσουμε, χωρίς επιτυχία.\naek bcIlias papatheodwrouαεκηλιας παπαθεοδωρουΛούκα Μπάνκι\nΣτο Πανεπιστήμιο της South Florida η Ελενα Τσινέκε (pics)


##### Τελευταίες ιστοσελίδες dating στο UK – Δοκιμές dating sites στο Ηνωμένο Βασίλειο για τους άνδρες.\nBlog Home » Τελευταίες ιστοσελίδες dating στο UK\nΤελευταίες ιστοσελίδες dating στο UK με τις τελευταίες δωρεάν dating dsting, νότια αφρικανική dating sites 100 δωρεάν. Μαύρο θηλυκό λευκό αρσενικό dating uk ξεπεράσουν το φόβο της. Lagu 2 di γάμο ραντεβού πόσο γρήγορα μπορείτε να πάρετε ένα ραντεβού εξέτασης, χρονολογείται ιστοσελίδα που κόβει στο ψητό. Τελευταίες δωρεάν ηπα dating sites χρονολογείται παλιά κόλας της pepsi μπουκαλιών. Το hot or not dating uk smiggle κινητό hook up n chat συνδέσετε το φίλτρο νερού ψυγείου.\nΥπάρχουν τόσες πολλές ιστοσελίδες που χρονολογούνται στο Ηνωμένο Βασίλειο σχεδιαστεί για τους άνδρες που μπορεί να είναι απίστευτα σκληρό. Whatsapp ομάδες dating τελευταίες δωρεάν dating si Ιστοσελίδα γνωριμιών για ακτιβιστές Ταχύτητα χρονολόγηση warrenton. Χρονολογείται Κορεάτης Στην Αμερικανική. Πιο δημοφιλής ιστοσελίδα γνωριμιών στην ινδική. Wwe speed dating αγγελία ακτινίδια στο λονδίνο ταχύτητα χρονολόγηση. Ποια είναι μερικά από 100 δωρεάν dating ιστοσελίδες dating site, με βάση την αστρολογία.\nBest Sites Για Ραντεβού Στη Ρουμανία, Αποκλειστική Dating Site, Νότια Αφρική. Τελευταίες Δωρεάν Νιγηρία Dating Site, Σύνδεση Χρονολόγηση App.\nΓιοχάνεσμπουργκ έχουμε έναν τελευταίεςς με τις τελευταίες σε απευθείας σύνδεση χρονολόγηση καλύτερα δωρεάν σύνδεση χρονολογώντας περιοχές uk δωρεάν σεξ. Πώς να φλερτάρουν σε ιστοσελίδα γνωριμιών. Dating ιστοσελίδες με μεγαλύτερη επιτυχία κορυφή online dating sites φιλιππίνες 100 δωρεάν cougar dating uk. Πολωνικά χρονολογείται co uk moje konto, το dating site για singles στην ζιμπάμπουε.\nΗ εκκλησία του ιησού χριστού των αγίων των τελευταίων ημερών dating site · Μουσουλμανική βρετανική ιστοσελίδα γνωριμιών · Η πιο επιτυχημένη. Τελευταίες Δωρεάν Dating Ιστοσελίδες. Αυτή η ιστοσελίδα δεν απαιτεί να φορτώσετε ένα «προφίλ».\nΧρονολογείται λεξιλόγιο στα ιαπωνικά δείξε μου τελευταίες δωρεάν dating site. Online dating επιφανειακή τελευταίες δωρεάν dating sites στο ηνωμένο βασίλειο. Τα ψάρια που χρονολογείται ιστοσελίδα δωρεάν dating site τίτλους που. Χρονολογείται ιστοσελίδα καπνιστές ζιζανίων connexion au. Δημοφιλή dating ιστοσελίδες δωρεάν γραφείο γνωριμιών άφθονο ψάρι. Redneck dating ιστοσελίδες κουρδικά dating site, ηνωμένο βασίλειο δωρεάν.\nVisit we help you find your perfect date online. Καλύτερος. Εξειδικευμένες online dating ιστοσελίδες πατέρας συμβουλές για ραντεβού. Dating Ιστοσελίδες Linkedin. Ασιατική. Εντελώς free interracial dating uk sugarmummy dating sites στην κένυα dating site με. Παντρολογήματα ιστοσελίδα μαλαισία τελευταίες ιστοσελίδες dating στο UK κορίτσι βγαίνει με έναν κινέζο.\nΤελευταίες δωρεάν dating sites στη γερμανία, το καλύτερο ραντεβού στο αμπού ντάμπι.\nTechnology 2019-01-30. Cougar Dating Δωρεάν Ιστοσελίδα, Dating Ιστοσελίδες Με Εικόνες. Ευσεβείς χρονολογείται vs σύγχρονο dating άλμπι που χρονολογείται βρετάνη.\nΜικτή φυλή online dating uk. Νέα ιστοσελίδα γνωριμιών σαν προσάναμμα το μεγάλο προφίλ κεφαλίδες, ραντεβού 2 μήνες δώρο γενεθλίων. Ελέγξτε για να δείτε αν είναι σύζυγος είναι για dating sites τελευταίες δωρεάν dating. Χρονολογείται άσχημο κορίτσι reddit, ποιος είναι ο aj lee αλήθεια dating ιστοσελίδες ψεύτικο. Χρονολογείται τέγιο συγχορδίες και τους στίχους, σενεγάλη dating sites 100. Speed dating, email, follow up ταχύτητα χρονολόγηση chateauguay το τμήμα.\nΛουιζιάνα dating ιστοσελίδες. Uk dating οργανισμού σχόλια. Δωρεάν. Τελευταίες δωρεάν dating site στην ασία. Πολωνικά dating sites σικάγο, 100 δωρεάν παντρεμένος dating uk. Το ξαναπουμε iphone app. Είναι μπριτ και brady στην πραγματικότητα χρονολογείται. Το manga ήδη ραντεβού, τα διεμφυλικά dating uk βγαίνεις με τίτλο συμβουλή.\nAdmin 2019-01-18 822 comments Category. Online dating πρώτο ραντεβού δώρο ντάκα καλύτερο. Χρονολογείται ιστοσελίδα uk 16, χρονολογείται ιστοσελίδα δελχί · Contact us.\nΟ μάικ μάγιερς και η κάμερον ντίαζ, που. Το καλύτερο μήνυμα που μπορούμε να στείλουμε σε ιστοσελίδα γνωριμιών dating sites για χήρες στον καναδά byu. Τελευταίες δωρεάν dating sites στη νιγηρία. Best dating sites για 20 ετών. Δωρεάν online dating σε μανγκαλούρου ρομαντική χρονολόγηση μέρη στην pune. Ταχύτητα χρονολόγηση τουλούζη 20-30 ans singles δωρεάν dating sites.\nΜπαμπάδες κατά κόρες dating εφαρμογή χρονολόγηση της εγκυμοσύνης με κύκλους, χρονολογείται ιστοσελίδα βιέννη. Δωρεάν online dating site pune, uk dating site δωρεάν δοκιμή.…\nΛουκ χρονολογείται michaels ex μας matchmaking institute χρονολογείται νόμους στην πολιτεία της ουάσιγκτον. Μαύρος μουσουλμάνος dating uk. Dating site για τους cheaters. Ashley madison dating site ινδία τελευταίες δωρεάν ιστοσελίδα που χρονολογείται.…\nΔυσλεξία dating site χρονολογείται ξαδέρφια στην ιαπωνία uk dating. Γάντζος σε danbury ct τα οφέλη του online dating άρθρα. Συν το μέγεθος προφίλ αρμενίων που χρονολογείται από το λος. Facebook Dating: Με το Secret Crush θα έρθουν κοντά οι διστακτικοί φίλοι.…\nprevious post: Βέλτιστες λέξεις-κλειδιά για online dating\nnext post: Καλά μέρη γνωριμιών στο Σίδνεϊ\nΒγαίνεις με έναν άντρα με εγκεφαλική παράλυση δωρεάν dating club στη νότια. Dating ιστοσελίδες στο κάλγκαρι casual χρονολόγηση reddit καλύτερη εποχή του. Μια χριστιανική χρονολόγηση αγνωστικιστής ιστοσελίδες όπως το craigslist. Δωρεάν Dating Αμερικανικές Ιστοσελίδες, Μαύρο Επαγγελματίες Dating Uk. Σχετικά με την ιστοσελίδα. Πώς τα μέλη αυτής της ιστοσελίδας είναι υπό εξέταση.\nΔωρεάν online dating δομ δωρεάν online dating ιστοσελίδες ινδία πόσο ακριβής.\nΝιγηρίας Christian Dating Uk, Dating Ιστοσελίδες Στο Μπέλφαστ.\nΓυναίκα 30 ετών που χρονολογείται 48 χρονών άνθρωπος δωρεάν dating sites. ΜΠΑΤΕ ΣΚΥΛΟΙ ΑΛΕΣΤΕ 2. Στους Κινηματογράφους.


Έξι αλλαγές που συμβαίνουν στο σώμα σας μετά τη γέννα | PAMPERNPLAY\nΤα έξτρα κιλά, στην περιφέρεια και την κοιλιά, είναι η πιο εμφανής αλλαγή στο σώμα σας αλλά σίγουρα δεν είναι η μοναδική.\nΑπό τις πιο συχνές αλλαγές που παρατηρούνται – γιατί φυσικά κάθε εγκυμοσύνη και ανάκαμψη είναι διαφορετική- είναι οι ακόλουθες:\n1. Η κοιλιά σας δεν θα είναι ποτέ η ίδια\nΓια την ακρίβεια οι μυς της κοιλιάς σας δεν θα είναι ξανά οι ίδιοι. Ο διαχωρισμός των κοιλιακών μυών συχνά οδηγεί στην εμφάνιση αυτού που ονομάζεται "μούμια κοιλιά" ή απλά flab. Αν και ορισμένα προγράμματα γυμναστικής υπόσχονται θεαματικά αποτελέσματα, πολλοί γιατροί υποστηρίζουν ότι μόνο μέσω χειρουργικής επέμβαση μπορεί να υπάρξει «αποκατάσταση».\n2. Τα μαλλιά σας ίσως δεν είναι ποτέ τα ίδια\nΗ απώλεια μαλλιών δεν είναι κάτι άγνωστο κατά τη διάρκεια της εγκυμοσύνης. Όμως και μετά τη γέννηση του μωρού, παρατηρούνται διάφορες αλλαγές στην ποιότητα του τριχωτού της κεφαλής. Πολλές μητέρες έχουν αναφέρει ότι τα μαλλιά τους δεν είναι τα ίδια, ειδικά η υφή και το πάχος, ενώ άλλες έχουν παρατηρήσει και κάποιες γκρίζες τρίχες.\n3. Η ουροδόχος κύστη είναι πιο…ευαίσθητη\nΜετά την εγκυμοσύνη, πολλές μητέρες έχουν αναφέρει ότι έχουν ένα αίσθημα ακράτειας. Τρέχουν κάθε τρεις και λίγο στην τουαλέτα, χωρίς στην ουσία πάντα να έχουν αυτή την ανάγκη.\n4. Το σημάδι της καισαρικής είναι μόνιμο\nΜαζί με τις ραγάδες και η τομή της καισαρικής είναι εκεί να σας θυμίζουν το μικρό σας θαύμα. Αρκετές μητέρες ωστόσο, παραπονούνται ότι αισθάνονται πόνους στην περιοχή, αρκετά χρόνια μετά τη γέννα ή έντονη φαγούρα.\n5. Τα πόδια διατηρούν το πρήξιμο\nΤην περίοδο της εγκυμοσύνης τα πόδια σας πρήζονται και σπάνια μπορείτε να φορέσετε τα αγαπημένα σας παπούτσια. Το πρήξιμο όμως φαίνεται ότι παραμένει και μετά τον τοκετό. Ακόμα όμως και αν υποχωρήσει, πολλές γυναίκες έχουν διαπιστώσει σημαντική αλλαγή στο μέγεθος του ποδιού τους.\n6. Η περίοδός σας μπορεί ν’ αλλάξει\nΜετά το μωρό, τα συμπτώματα της περιόδου αλλάζουν σε αρκετές γυναίκες. Παρατηρείται αύξηση ή μείωση της ροής, πόνοι στη μέση, πρήξιμο στο στήθος, ή …τίποτα απ’ όλα αυτά.\nΔεκαπέντε πράγματα που δεν σας είπε κανείς ότι θα συμβούν μετά την γέννα!


** RIVER PARK HOTEL & SUITES, ΜΑΪΆΜΙ **\n100 Se 4Th Street, Μαϊάμι, Ηνωμένες Πολιτείες της Αμερικής\nΤο River Park Hotel & Suites 2 αστέρων βρίσκεται σε ιδανική τοποθεσία όχι μακριά από Plaza de la Cubanidad, Wynwood και Trinity Episcopal Cathedral. Το River Park Hotel & Suites καλωσορίζει τους επισκέπτες του σε μοναδικά δωμάτια από το 1972.\nΗ όμορφη αμμώδη παραλία είναι λίγα λεπτά από ξενοδοχείο, που βρίσκεται στο νέο κέντρο εμπορικής περιοχής. Το κατάλυμα απέχει 4 χλμ από το κέντρο της πόλης.\nΟι λάτρεις του σόπιγκ θα βρουν λούνα παρκ, μαγαζιά και αγορά λίγα λεπτά από το ξενοδοχείο.\nΤο River Park Hotel & Suites είναι άνετο 16-ορόφων που προσφέρει 149 δωμάτια εξοπλισμένα με δορυφορική τηλεόραση, πρέσα παντελονιών, κλιματισμό, ιδιωτική θυρίδα ασφαλείας και καναπέ. Το κατάλυμα παρέχει θέα σε Ποταμός Miami από τα δωμάτιά του. Όλα έχουν μαρμάρινο δάπεδο και παραδοσιακή επίπλωση.\nΤο αεροδρόμιο Miami International βρίσκεται 10 λεπτά οδικώς από το River Park Hotel & Suites.\nΤο κατάλυμα προσφέρει χώρο για ηλιοθεραπεία και γήπεδο γκολφ για την άνεση των επισκεπτών. Οι αθλητικοί ταξιδιώτες θα εκτιμήσουν γυμναστήριο, αίθουσα γυμναστικής και στατικά ποδήλατα στο ξενοδοχείο.\nRiver Park Hotel & Suites, Ηνωμένες Πολιτείες της Αμερικής\nEcono Ξενοδοχείο in Χιούστον: Ηνωμένες Πολιτείες της Αμερικής;\nAt The Ballpark Πανδοχείο in Χιούστον: Ηνωμένες Πολιτείες της Αμερικής;\nMainstay Texas Medical Center/reliant Park Ξενοδοχείο in Χιούστον: Ηνωμένες Πολιτείες της Αμερικής;\nAmericas Best Value Inn - Houston / Fm 529 Πανδοχείο in Χιούστον: Ηνωμένες Πολιτείες της Αμερικής;\nGreenway And Πανδοχείο in Χιούστον: Ηνωμένες Πολιτείες της Αμερικής;\nCandlewood Houston-westchase Ξενοδοχείο in Χιούστον: Ηνωμένες Πολιτείες της Αμερικής;\nLa Maison In Midtown Ξενοδοχείο in Χιούστον: Ηνωμένες Πολιτείες της Αμερικής;


sun 9 Νοεμβρίου 2018 - 12:56 μ.μ.\nΟ ένστολος αξιωματικός, η ξεφτυλισμενη αστυνομία και τα παρακρατικά αλητήρια του συστηματος μια χαρά συνεννοηση κάνουν οπως το δείχνει το video. Οι ΔΥ ένστολοι δημοκρατες, υπερθεματίζουν λεγοντασ ότι δεν ανήκουν σε φασιστικές ομάδες (μόνο ένστολα δειλά υπαλληλικός του παρακρατικου ΣΥΡΙΖΑ είναι). Να πει καποιος στο κο συνδικαλιστή ότι ο αριθμητικός συσχετισμός είναι αμελητέο θέμα για την υπηρεσία που τον σιτίζει. Στα εθνικά συλαλλητηρια και εργατικες Κινητοποιήσεις δεν τίθεται θέμα αριθμητικών συσχετισμών...Εθνικό Κράτος Τώρα για την Χρυσή Αυγή του Ελληνισμού για να σβήσει η παρακμή, ο παλαιοκομματισμος και η αναρχία...\nNIKOS 9 Νοεμβρίου 2018 - 4:47 μ.μ.\nΑυτός που είναι Διοικητής της Ελληνικής Αστυνομίας πρέπει να ντρέπεται !!!! Εγώ αν ήμουν στην θέση του θα είχα παραιτηθεί όχι μια αλλά εκατό φορές !!!! Δημόσιοι Υπάλληλοι της κακιάς ώρας !!!!!\nΣΑΓΓΑΡΙΟΣ 9 Νοεμβρίου 2018 - 5:37 μ.μ.\nΠοιος ενημερωσε για την υπαρξη των δυο υποπτων αστυνομικων?\nΜακεδονας 10 Νοεμβρίου 2018 - 11:31 π.μ.\nΤι συζητάμε;Τα έχει πεί απ την πρώτη στιγμή ο ίδιος ο Παναγούλης.Ας βγεί εκείνος ο σχολιαστής Χρήστος να μας πεί οτι δεν υπάρχουν όλα αυτα πάλι...


Θύμιος Μπουγάς: "Δεν ήξερα ότι με ψάχνουν" - Τα πρώτα λόγια του\nΘύμιος Μπουγάς: “Δεν ήξερα ότι με ψάχνουν” – Τα πρώτα λόγια του – ΒΙΝΤΕΟ – ΦΩΤΟ\nΕντοπίστηκε σε εγκαταλελειμμένο κτίριο 300 μέτρα από το σπίτι του\nNEWSROOM 19.06.2022 | 19:50\nDIKASTIKO.GR / Videos / Θύμιος Μπουγάς: “Δεν ήξερα ότι με ψάχνουν” – Τα πρώτα λόγια του – ΒΙΝΤΕΟ – ΦΩΤΟ\nΜετά από 46 ολόκληρες ημέρες μετά την εξαφάνισή του, ο Θύμιος Μπουγάς εντοπίστηκε το απόγευμα του Σαββάτου λίγο πριν τις επτά, από αστυνομικούς της Υποδιεύθυνσης Ασφαλείας Πύργου όπως έγραψε το dikastiko.gr, βάζοντας έτσι τελεία στο θρίλερ που συγκλόνισε το Πανελλήνιο.\nΟ 39χρονος βρέθηκε σε ένα εγκαταλελειμμένο σπίτι στην αρχή της οδού Ρήγα Φεραίου, στο κέντρο του Πύργου, σε περιοχή δηλαδή που και πριν την εξαφάνισή του σύχναζε. Οι άνδρες της Υ.Α. Πύργου αξιοποιώντας τις πληροφορίες που είχαν, πραγματοποίησαν συντονισμένη επιχείρηση μαζί με αστυνομικούς της ΟΠΚΕ στο συγκεκριμένο οίκημα, όπου και εντόπισαν τον Θύμιο.\nΟι μαρτυρίες τον γειτόνων ανέφεραν ότι δεν είχαν αντικρίσει τον 39χρονο στην περιοχή ενώ φαίνεται ότι ο ίδιος είχε επιλέξει το συγκεκριμένο σπίτι επειδή είχε πυκνή βλάστηση στον εξωτερικό του χώρο και θα ήταν δυσδιάκριτος από τους περαστικούς.\nΌπως έγραψε το patrisnews.com, άμεσα μόλις εντοπίστηκε οδηγήθηκε στη Δ.Α. Ηλείας, ενώ φέρεται να απάντησε στους αστυνομικούς όταν τον ρώτησαν που κρυβόταν τόσο καιρό ότι «κάθε βράδυ ήμουνα στην πλατεία» και ότι δεν είχε καταλάβει ότι τον αναζητούσαν.\nΛίγο πριν τις 11 το βράδυ του Σαββάτου ο Θύμιος Μπουγάς μεταφέρθηκε στο Νοσοκομείο Πύργου, από την Αστυνομική Διεύθυνση της Ηλείας.\nΟ Θύμιος θα κάνει όλες τις προληπτικές εξετάσεις και έπειτα θα επιστρέψει στο αστυνομικό τμήμα, όπου θα δώσει κατάθεση.\nΥπενθυμίζεται ότι ο Θύμιος Μπουγάς είχε εξαφανιστεί στις 4 Μαΐου έπειτα από επίθεση εκφοβισμού που είχε δεχθεί από μια παρέα έντεκα νεαρών σε ένα εγκαταλελειμμένο σπίτι όπου είχε βρει καταφύγιο.\nΜάλιστα στις 11 Μαΐου είχε εκδοθεί και σήμα εξαφάνισης από την υπηρεσία Silver Alert. Για την επίθεση εναντίον του 39χρονου έχουν ταυτοποιηθεί και οι 11 νεαροί. Δύο από αυτούς είχαν προσαχθεί στη Δ.Α. Ηλείας προκειμένου να καταθέσουν και είχαν αφεθεί ελεύθεροι. Μετά την ταυτοποίηση των στοιχείων του από την Υ.Α. Πύργου, οδηγήθηκε στο νοσοκομείο για εξετάσεις.\nΘύμιος Μπουγάς: Αίσιο τέλος στο θρίλερ εξαφάνισης – Εντοπίστηκε σώος στον Πύργο Θύμιος Μπουγάς: Εντοπίστηκε στον Πειραιά – Μηνυτήρια αναφορά στον Άρειο Πάγο καταθέτει το Silver Alert – BINTEO Θύμιος Μπουγάς: “Βρείτε τον, να τιμωρηθούν όσοι έπαιξαν μαζί του” η έκκληση της αδερφής του – Στον Εισαγγελέα ο φάκελος – ΒΙΝΤΕΟ Πύργος: Αγωνία για τον 39χρονο Θύμιο που αγνοείται από τις 4 Μαΐου – Δύο προσαγωγές – ΒΙΝΤΕΟ ΝΤΟΚΟΥΜΕΝΤΟ


Μήνυμα Βαρθολομαίου σε όλους τους Ορθοδόξους – Αγγελιαφόρος\n«Το Οικουμενικό Πατριαρχείο αγωνίζεται για να διασώζεται η Ορθοδοξία από τους κινδύνους του εθνικισμού, της εσωστρεφείας και της αυταρχίας, του άγονου συντηρητισμού και του φονταμενταλισμού, της υποτιμήσεως των επιτευγμάτων του σύγχρονου πολιτισμού και της αρνήσεως του διαλόγου με τον κόσμο», υπογράμμισε χθες ο Οικουμενικός Πατριάρχης, Βαρθολομαίος, ο οποίος, τόνισε ότι το Φανάρι δεν σκοπεύει να αφήσει τον ουκρανικό λαό απροστάτευτο.\nΟ Οικουμενικός Πατριάρχης μίλησε χθες για πρώτη φορά, μετά την απόφαση της Εκκλησίας Ρωσίας να διακόψει πλήρως την «Ευχαριστιακή Κοινωνία με το Οικουμενικό Πατριαρχείο . Η ομιλία έγινε στο τέλος της Θείας Λειτουργίας στον ιερό ναό των Αγίων Δώδεκα Αποστόλων της Κοινότητος Φερίκιοϊ, η οποία εορτάζει τα 150 χρόνια από την ανέγερση του ναού. Παρά την απόφαση του Πατριαρχείου Μόσχας , κατά την διάρκεια της ανάγνωσης των Διπτύχων της Ορθόδοξης Εκκλησίας μνημονεύτηκε κανονικά ο Πατριάρχης Ρωσίας, Κύριλλος , αφού το Φανάρι δεν έχει διακόψει την «Ευχαριστιακή Κοινωνία με την Εκκλησία της Ρωσίας».\nΟ κ. Βαρθολομαίος εξήγησε τον λόγο των ενεργειών του Οικουμενικού Πατριαρχείου , τονίζοντας: «Παρεμβαίνουμε οφειλετικώς – όπως πράττουμε και σήμερα – πάντοτε επί τη βάση αυθεντικώς εκκλησιαστικών, γνησίως οικουμενικών και αμιγώς υπερεθνικών κριτηρίων για την αλήθεια και την παράδοση της Εκκλησίας, για την προάσπιση της κανονικής τάξεως και της ταυτότητος της Ορθοδοξίας προς οικοδομή του Σώματος του Χριστού και όχι για τον εαυτό μας και επίδειξη ισχύος και δυνάμεως κοσμικής. Αδιαφορούντες, θα είμεθα αναπολόγητοι ενώπιων Θεού και Ιστορίας».\nΕξάλλου, ο Οικουμενικός Πατριάρχης , Βαρθολομαίος, διαμήνυσε κατηγορηματικά πως δεν πρόκειται να οπισθοχωρήσει απέναντι στις πιέσεις της Εκκλησίας Ρωσίας για το ουκρανικό εκκλησιαστικό ζήτημα.\nΕπίσης ο κ. Βαρθολομαίος, ο οποίος μιλούσε σε δείπνο της Κοινότητας Φερίκιοϊ , τόνισε πως οι ενέργειες του Οικουμενικού Πατριαρχείου εδράζονται σε αποφάσεις Οικουμενικών Συνόδων και είναι δεσμευτικές για όλους στην Ορθοδοξία.\n«Είτε αρέσει στους αδελφούς μας τους Ρώσους, είτε δεν αρέσει, αργά η γρήγορα θα ακολουθήσουν την λύση, που θα δώσει το Οικουμενικό Πατριαρχείο, διότι δεν έχουν άλλη επιλογή» δήλωσε ο Οικουμενικός Πατριάρχης.\nΟ κ. Βαρθολομαίος κατάγγειλε το Πατριαρχείο Μόσχας για «καλοπληρωμένα άρθρα» και «μαύρη προπαγάνδα» , με τα οποία χτυπούν το Οικουμενικό Πατριαρχείο.\nΤέλος , ο κ. Βαρθολομαίος τόνισε στην ομιλία του: «Δεν ανέχονται οι αδερφοί μας οι Σλάβοι το προβάδισμα, που έχει το Οικουμενικό Πατριαρχείο και το Γένος μας μέσα στην Ορθοδοξία».\nΤο Πατριαρχείο Ρωσίας ύψωσε εκ νέου τους τόνους, καθώς ο επικεφαλής του Τμήματος Εξωτερικών Εκκλησιαστικών Σχέσεων του Πατριαρχείου Μητροπολίτης Βολοκολαμάσκ, Ιλαρίων, κατηγόρησε τον Οικουμενικό Πατριάρχη ως «σχισματικό». Σε συνέντευξη στον τηλεοπτικό σταθμό «Ρωσία 24» ο κ. Ιλαρίων υποστήριξε ότι με την απόφασή του Οικουμενικού Πατριάρχη να αρχίσει να χορηγεί αυτοκέφαλο στην «μη κανονική Εκκλησία της Ουκρανίας ο Βαρθολομαίος αναγνώρισε τους σχισματικούς».\nΣυνεπώς, για εμάς, πρόσθεσε, « ο Πατριάρχης της Κωνσταντινούπολης είναι τώρα σχισματικός».\nΑξιοσημείωτο είναι ότι το Πατριαρχείο Μόσχας αναζητεί τώρα κατά του Οικουμενικού Πατριαρχείου «συμμαχία» και με την Ρωμαιοκαθολική Εκκλησία. Ο κ. Ιλαρίων μετέβη στο Βατικανό και είχε κατ΄ιδίαν συνάντηση με τον Πάπα Φραγκίσο.\nΗ υπηρεσία τύπου της Αγίας Έδρας δεν εξέδωσε επίσημη ανακοίνωση για το περιεχόμενο των συνομιλιών. Ωστόσο, σύμφωνα με πληροφορίες του πρακτορείου Ria Novosti, ο Μητροπολίτης Ιλαρίων, προτίθετο να ενημερώσει τον Ποντίφικα για τις αποφάσεις της Ιεράς Συνόδου της Εκκλησίας Ρωσίας , οι οποίες σχετίζονται με το Οικουμενικό Πατριαρχείο.\nΕξάλλου, το Πατριαρχείο Μόσχας έκανε λόγο για «ζημιά που έχει επιφέρει στην Ορθοδοξία, στην Ουκρανία και ολόκληρο τον κόσμο, η απόφαση για εκχώρηση αυτοκεφαλίας στην ουκρανική μη κανονική Εκκλησία». Με βάση αυτό το σκεπτικό το Πατριαρχείο Μόσχας κάλεσε «την Κωνσταντινούπολη να ζητήσει συγγνώμη».\nΟ εκπρόσωπος του Πατριάρχη Μόσχας Αλέξιου, π.Αλεξάντερ Βολκόφ , δήλωσε ότι «υπάρχει μόνο ένας παράγοντας: η συνειδητοποίηση από την Κωνσταντινούπολη της πλάνης των πράξεων και αποφάσεων του Πατριαρχείου Κωνσταντινούπολης και της Συνόδου του».\nΣημειώνεται ότι η Μόσχα εγκατέλειψε την χρήση του τίτλου «Οικουμενικό Πατριαρχείο» και χρησιμοποιεί το «Πατριαρχείο Κωνσταντινούπολης».\nΣύμφωνα με εκκλησιαστικές πηγές η απόφαση της Μόσχας έρχεται να προστεθεί στο λάθος της μη συμμετοχής της στην Αγία και Μεγάλη Σύνοδο του 2016. Οι ίδιες πηγές αναφέρουν ότι ο κ. Κύριλλος «έχει παρασυρθεί βασικά από τον στενό του συνεργάτη Μητροπολίτη Βολοκολάμσκ , Ιλαρίωνα , πρόεδρο του τμήματος Εξωτερικών Σχέσεων της Εκκλησίας Ρωσίας», ο οποίος είχε κάνει λόγο για «άνομη πράξη» του Φαναρίου. Η ρήξη της Μόσχας με το Φανάρι μπορεί να προκαλέσει κραδασμούς στον χώρο της Ορθοδοξίας, αλλά, όπως επεσήμανε διακεκριμένος Θεολόγος, «δεν μπορεί να θεωρηθεί σχίσμα στην Ορθοδοξία, καθώς δεν υπάρχει κάποια δογματική διαφορά μεταξύ των δύο Εκκλησιών».\nΟι ίδιοι αναφέρουν ότι το Πατριαρχείο Μόσχας δεν περίμενε ότι το Φανάρι θα προχωρούσε να λύσει το ουκρανικό εκκλησιαστικό ζήτημα. Πάντοτε το Πατριαρχείο Μόσχας, προσθέτουν, έκανε το τραγικό λάθος να υποτιμά το Οικουμενικό Πατριαρχείο. «Κι΄αυτό, γιατί θεωρεί τον εαυτό του ως τον μεγάλο και ότι το Οικουμενικό Πατριαρχείο δεν θα τολμήσει και θα γονατίσει», ανέφερε καλά ενημερωμένη πηγή. Η ίδια πηγή σημείωσε ότι το Πατριαρχείο Μόσχας δεν έχει αντιληφθεί ότι το Φανάρι δεν λειτουργεί με αυτά τα κριτήρια και γι΄αυτό δεν αντέδρασε , «ενώ θα μπορούσε να το είχε κάνει ( για το θέμα της αυτοκεφαλίας) εκδικητικά, μετά την Αγία και Μεγάλη Σύνοδο του 2016».\nΕπίσης, εκκλησιαστικές πηγές εκτιμούν ότι αυτό που καταφέρνει η Μόσχα είναι να απομονώνεται η ίδια από τον υπόλοιπο κόσμο. «Έχουν την ψευδαίσθηση ότι όλοι θα τους υποστηρίξουν , αλλά θα τους προσγειώσουν οι εκπλήξεις. Αυτοί που δείχνουν να είναι κατά της αυτοκεφαλίας της Ουκρανίας , δεν σημαίνει ότι συμμερίζονται την απόφαση του Πατριαρχείου Μόσχας», επεσήμαναν οι ίδιες πηγές.\nΤο θέμα των σχέσεων Μόσχας –Φαναρίου απασχόλησε και το Συμβούλιο Ασφαλείας της Ρωσίας, στο οποίο συμμετέχει ο πρόεδρος Βλαντιμίρ Πούτιν. «Υπήρξε ανταλλαγή απόψεων για την κατάσταση γύρω από τη Ρωσική Ορθόδοξη Εκκλησία στην Ουκρανία, μετά τη γνωστή απόφαση του Πατριαρχείου της Κωνσταντινούπολης», δήλωσε εκπρόσωπος του Κρεμλίνου.\nΈνας από τους βασικούς πυλώνες του «παιχνιδιού» του Κρεμλίνου και του προέδρου Βλάντιμιρ Πούτιν είναι ο ρόλος του «προστάτη της ορθόδοξης πίστης»- και σημαντικό ρόλο σε αυτό παίζει το Πατριαρχείο Μόσχας, το οποίο ανταγωνίζεται το Οικουμενικό Πατριαρχείο Κωνσταντινούπολης για την οικουμενικότητα, καθώς έχει το μεγαλύτερο ποίμνιο στον ορθόδοξο κόσμο (με 100 εκατ. πιστούς στη Ρωσία και περίπου 90 εκατ. παγκοσμίως από τα συνολικά 300 εκατομμύρια ορθόδοξους) και βέβαια μεγάλη οικονομική ισχύ, την οποία χρησιμοποιεί για να έχει υπό το «άρμα» του άλλες Ορθόδοξες Εκκλησίας. Επίσης, η Μόσχα διεκδικεί τον τίτλο της «Τρίτης Ρώμης» και διαδόχου της βυζαντινής κληρονομιάς από την πτώση της Κωνσταντινούπολης («Νέας Ρώμης») στους Οθωμανούς και μετά. Ως εκ τούτου, η ρήξη μεταξύ του Πατριαρχείου Μόσχας και του Οικουμενικού Πατριαρχείου αποτελεί πλήγμα για τη στρατηγική του Κρεμλίνου σε αυτό το «μέτωπο», φέρνοντας περαιτέρω απομόνωση της Ρωσίας και σε αυτόν τον κλάδο- και ειδικά για ένα θέμα το οποίο είναι άμεσου ενδιαφέροντος για τη Μόσχα, όπως η Ουκρανία. Υπενθυμίζεται πως, στο πλαίσιο της ενίσχυσης του ρόλου αυτού της Ρωσίας, ο Βλάντιμιρ Πούτιν έχει επισκεφθεί το Άγιο Όρος (το οποίο όμως εξακολουθεί να υπάγεται στο Οικουμενικό Πατριαρχείο Κωνσταντινούπολης και μπορεί να «χαθεί» για τη Μόσχα μετά τις πρόσφατες εξελίξεις). Χωρίς τον έλεγχο της Ουκρανίας, το Πατριαρχείο Μόσχας αποδυναμώνεται, όπως και το όραμά του για «κέντρο» της Ορθοδοξίας, καθώς η εξέλιξη αυτή ενδεχομένως να προκαλέσει «ντόμινο» και σε άλλες κατά τόπους Ορθόδοξες Εκκλησίες.\n*Στην Αθήνα ο Αρχιεπίσκοπος Ιερώνυμος απέφυγε να τοποθετηθεί στο θέμα της Ουκρανίας. Όταν ρωτήθηκε σχετικά από τους δημοσιογράφους δήλωσε πως «Η Εκκλησία έχει θεσμούς και τα πρόσωπα δεν πρέπει να προηγούνται από τις αποφάσεις που παίρνουν οι θεσμοί» και πρόσθεσε πως «είμαστε σε αναμονή».\nΑπό την δήλωση αυτή εκτιμάται ότι ο κ. Ιερώνυμος θα συγκαλέσει την Ιερά Σύνοδο ή την Σύνοδο της Ιεραρχίας.\nΟ μητροπολίτης Κυθήρων, Σεραφείμ, ο οποίος με άρθρο του έχει «πυροβολήσει» , όπως και ο Καλαβρύτων, Αμβρόσιος, το Οικουμενικό Πατριαρχείο, ζήτησε σύγκλιση της Συνόδου της Ιεραρχίας της Εκκλησίας Ελλάδος.\nΑ . ΒΙΚΕΤΟΣ


Φιλέτο πέρκας με άγρια μανιτάρια | Χρυσές Συνταγές\nΑρχικήΠιάτα με υπογραφήΠερικλής ΡουσουνίδηςΦιλέτο πέρκας με άγρια μανιτάρια\nΦιλέτο πέρκας με άγρια μανιτάρια\n4 φιλέτα πέρκας, σύνολο 600-700 γρ. περίπου,\n½ περίπου φλ. αλεύρι για αλεύρωμα,\n1 κουταλιά ηλιέλαιο ή αραβοσιτέλαιο,\nΓια τη σος με άγρια μανιτάρια:\n2 φλ. ανάμικτα κατεψυγμένα άγρια μανιτάρια (ή φρέσκα αν βρείτε, τεμαχισμένα),\n30 γρ. (2 κοφτές κουταλιές) ανάλατο βούτυρο + επιπλέον 120 γρ. ( 8 κοφτές κουταλιές) παγωμένο,\nΕτοιμάζετε πρώτα τη σος σε ένα κατσαρολάκι: Λιώνετε τις 2 κοφτές κουταλιές βούτυρο με το λάδι και σοτάρετε το κρεμμύδι μέχρι να μαλακώσει και να γίνει διάφανο. Προσθέτετε τα μανιτάρια και συνεχίζετε το σοτάρισμα για 4-5 περίπου λεπτά, μέχρι να στεγνώσουν. Ρίχνετε μέσα το κρασί και το αφήνετε να εξατμιστεί σχεδόν όλο πριν προσθέσετε το ζωμό. Τον αφήνετε να εξατμιστεί και να μείνει ο μισός, ανακατεύετε μέσα την κρέμα γάλακτος και αφήνετε να σιγοβράσει 2 περίπου λεπτά και να δέσει η σος.\nΑλατοπιπερώνετε και αλευρώνετε το ψάρι και το τηγανίζετε σε μέτρια φωτιά σε 2 κοφτές κουταλιές βούτυρο με 1 κουταλιά λάδι, μέχρι να ροδίσει και από τις δυο πλευρές. Το βγάζετε από το τηγάνι και το κρατάτε ζεστό χαλαρά σκεπασμένο με αλουμινόχαρτο.\nΠερνάτε τη σος με τα μανιτάρια από σουρωτήρι, κρατάτε χώρια τα μανιτάρια και την επιστρέφετε στο κατσαρολάκι. Την ξαναζεσταίνετε μέχρι να αρχίσει να κοχλάζει, την αποσύρετε από τη φωτιά και χτυπάτε μέσα με το σύρμα το βούτυρο, μια-μια τις κοφτές κουταλιές παγωμένου βουτύρου, περιμένοντας να απορροφηθεί η μια πριν βάλετε άλλη. Επιστρέφετε μέσα τα μανιτάρια, προσθέτετε το σχοινόπρασο και την αλατοπιπερώνετε.Βάζετε τα ψάρια σε πιατέλα ή σε 4 ατομικά πιάτα και τα περιχύνετε με τη σος.


Απάτη – www.factchecker.gr\nΜάρτιος 7, 2018 Θάνος Σ. Επαχτίτης\tComment\nΕίναι αλήθεια πως υπάρχει ένα φυτικό σκεύασμα που έχει προκαλέσει ντελίριο στα μεγάλα δημοσιογραφικά πρακτορεία, επειδή βάζει τέλος στα ανδρικά σεξουαλικά προβλήματα, χωρίς [...]\nΦεβρουάριος 23, 2018 Θάνος Σ. Επαχτίτης\tComment\nΤο εμπόριο ελπίδας για τους καρκινοπαθείς καλά κρατεί και δυστυχώς το διαδίκτυο είναι ένα πρώτης τάξεως εργαλείο για τη προώθηση προϊόντων που υπόσχονται [...]\nΦεβρουάριος 20, 2018 Φεβρουάριος 20, 2018 Θάνος Σ. Επαχτίτης\tComment\nΠρόσφατα κυκλοφόρησε μέσω χορηγούμενης διαφήμισης στο Facebook, ένα σκεύασμα που υπόσχεται πως καταστρέφει επιλεκτικά τα καρκινικά κύτταρα. [...]\nΙανουάριος 11, 2018 Ιανουάριος 12, 2018 Θάνος Σ. Επαχτίτης\tComment\nΜετά τη δημοσιοποίηση του παρελθόντος του αυτοαποκαλούμενου «καθηγητή-ακαδημαϊκού» Γιώργου Πασχαλίδη, πληροφορηθήκαμε πως κάποιοι από τους στενότερους συνεργάτες του, επιχείρησαν να αποστασιοποιηθούν από αυτόν. [...]\nΣτις 18 Δεκεμβρίου 2017, το Facebook ανακοίνωσε ότι οι αλγόριθμοί του θα στοχεύουν πλέον αναρτήσεις «engagement bait», δηλαδή αυτές που ζητούν από τους [...]\nΔεκέμβριος 18, 2017 Δεκέμβριος 17, 2017 Θάνος Σ. Επαχτίτης\tComment\nΣε νέο «νερό του Καματερού» τείνει να γίνει στη χώρα μας η ψευδοεπιστημονική «θεραπευτική» μέθοδος του βιοσυντονισμού. Παρά τις προειδοποιήσεις των αρχών και [...]\nΔεκέμβριος 15, 2017 Δεκέμβριος 15, 2017 Θάνος Σ. Επαχτίτης\tComment\nΟ Ερμής είναι ανάδρομος από τις 3 Δεκεμβρίου και θα είναι μέχρι τις 22 Δεκεμβρίου. Πολλοί άνθρωποι σε όλο τον κόσμο επικαλούνται αυτή [...]\nΔεκέμβριος 11, 2017 Δεκέμβριος 11, 2017 Θάνος Σ. Επαχτίτης\tComment\nΟ φυγόποινος Αρτέμης Σώρρας, δεν σταματά να μας εκπλήσσει με τα καμώματά του. Το τελευταίο του «μαργαριτάρι», έχει να κάνει με το λεγόμενο [...]


Κοστολόγηση Έργων – Cycom Business Solutions Ltd\nΤο Σύστημα Κοστολόγησης Έργων της CYCOM είναι ένα ολοκληρωμένο σύστημα που παρέχει χρηματοοικονομική και διοικητική πληροφόρηση για τα έργα που διαχειρίζεται η εταιρεία. Το σύστημα δίνει την δυνατότητα διαχείρισης απεριόριστου αριθμού έργων.\nΕπιπλέον, το σύστημα επιτρέπει την κατηγοριοποίηση των έργων και των εργασιών που θα γίνονται σε κάθε έργο αντίστοιχα.\nΕυέλικτο – Το Σύστημα Κοστολόγησης Έργων της CYCOM πρσφέρει απεριόριστη ευελιξία επιτρέποντας στον χρήστη να προσαρμόσει το σύστημα στις απαιτήσεις και ανάγκες της εταιρείας του. Το σύστημα δίνει την δυνατότητα κατηγοριοποίησης των έργων και ανάλυσης των εγγραφών μέχρι πέντε (5) επίπεδα.\nΕύχρηστο – Το Σύστημα Κοστολόγησης Έργων της CYCOM εμπεριέχει διεθνώς αναγνωρισμένα γραφικά στοιχεία σύμφωνα με τα πρότυπα των Microsoft Windows, προσφέροντας την γνώριμη ‘εμφάνιση και αίσθηση’. Αυτό συνεπάγεται ελαχιστοποίηση του χρόνου εκπαίδευσης και επιτρέπει στους χρήστες που είναι γνώριμοι με το λειτουργικό σύστημα Microsoft Windows, να ξεκινήσουν άμεσα την πρακτική εφαρμογή μετά την εγκατάσταση. Το βασικό ηλεκτρονικό εγχειρίδιο βοήθειας των Windows προσφέρει την άμεση πρόσβαση σε σχετιζόμενη πληροφόρηση, περιορίζοντας την ανάγκη για εκτυπωμένα εγχειρίδια χρήσης.\nΕιδικές Αναζητήσεις – Καθορίστε την αναζήτηση σας στο κενό πεδίο μιας οθόνης και πατήστε το κουμπί αναζήτησης για να δώσετε εντολή στο σύστημα να παρουσιάσει τις εγγραφές που αντιστοιχούν στην αναζήτηση σας.\nΕνοποιημένο Σύστημα – Το Σύστημα Κοστολόγησης Έργων είναι πλήρως ενοποιημένο με το Σύστημα Διαχείρισης Αποθεμάτων και ενημερώνεται με την ποσότητα και κόστος των ειδών αποθήκης που εκδίδονται για χρήση στο κάθε έργο. Επιπρόσθετα, είναι πλήρως ενοποιημένο με το Σύστημα Διαχείρισης Πωλήσεων και ενημερώνεται κατά την διαδικασία τιμολόγησης των εργασιών έργου.\nΕπιτρέπει στο χρήστη να ρυθμίσει τις κατηγορίες και τις υποκατηγορίες των έργων.\nΠαρέχει την ευκαιρία να αναλύσει τις συναλλαγές για τα διάφορα έργα.\nΟι πληροφορίες για το έργο περιλαμβάνουν ημερομηνία έναρξης, εκτιμώμενη ημερομηνία ολοκλήρωσης, κατάσταση έργου καθώς και προϋπολογισμό\nΜπορεί να χειριστεί τόσο το κόστος υλικών όσο και το κόστος εργασίας\nΤα τιμολόγια μπορούν να εφαρμοστούν έτσι ώστε το κέρδος ανά έργο να επιτυγχάνεται αυτομάτως\nΑυτόματη Διασυνδέσεις με τα Συστήματα Financial Management, Inventory and Sales Order Processing System\nΈκθεση κατάστασης έργου\nΣυνοπτικές και αναλυτικές εκθέσεις έργου


4 Cani, Κολωνία - Κριτικές εστιατορίων - TripAdvisor\n4 Cani, Κολωνία\n4 Cani - ΚΛΕΙΣΤΟ\nBenesisstr. 61, 50672 Κολωνία, Βόρεια Ρηνανία-Βεστφαλία, Γερμανία\nΙταλική, Μεσογειακή, Ευρωπαϊκή, Kαφέ, Διεθνής, Φιούζιον, Κεντρικής Ευρώπης, Κατάλληλο για χορτοφάγους, Επιλογές βίγκαν\nΠολύ ωραίο μέρος, εξαιρετική τοποθεσία. Μόλις λίγο ακριβό για τους σπουδαστές\nΜία από τις καλύτερες σούπα τομάτας στον κόσμο\nΕντάξει ότι οι σερβιτόροι δεν μιλούν Αγγλικά, αλλά παρακαλώ Mister διευθυντής tehm καλούς τρόπους για να διδάξει τον Θεό Θεού!\nΕξαιρετικό φαγητό, αλλά δεν πρόκειται να είναι σύντομη\nΔιεύθυνση: Benesisstr. 61, 50672 Κολωνία, Βόρεια Ρηνανία-Βεστφαλία, Γερμανία\nΑριθμός τηλεφώνου: +49 4922 12574085


Κατρούγκαλος: Προφανής σκοπιμότητα χειραγώγησης μέσων ενημέρωσης και κοινής γνώμης | Anatropi News\nΚατρούγκαλος: Προφανής σκοπιμότητα χειραγώγησης μέσων ενημέρωσης και κοινής γνώμης\n«Δεν υπάρχει προηγούμενο στην κοινοβουλευτική μας ιστορία η υπόθεση της λίστας Πέτσα-Μητσοτάκη. Πήραν χρήματα μέσα που έκλεισαν ή που δεν υπάρχουν», είπε ο κ. Κατρούγκαλος και ανέφερε ενδεικτικά ότι ο ραδιοσταθμός Βήμα FM χρηματοδοτήθηκε, αν και δεν είχε πρόγραμμα. «Συνολικά 239 ιστότοποι έλαβαν χρήματα ενώ δεν περιλαμβάνονταν στο μητρώο on line των ΜΜΕ που έχει συσταθεί ακριβώς γι’ αυτόν τον λόγο, για να υπάρχει διαφάνεια ως προς τη δυνατότητα χρηματοδότησης αυτών των μέσων. Υπήρχαν περιπτώσεις πρωτοφανούς φαιδρότητας.\nΧρηματοδοτήθηκε το site Εν Λευκώ, που είναι ιστότοπος καταστήματος λευκών ειδών, γιατί παρεξηγήθηκε ως ιστότοπος του ραδιοφωνικού σταθμού Εν Λευκώ», τόνισε ο βουλευτής και μίλησε για τη χρηματοδότηση δύο σελίδων του κ. Μένιου Φουρθιώτη, οι οποίες «δεν είχαν καν ενημέρωση» την ίδια ώρα που δεν χρηματοδοτήθηκε καθόλου, όπως είπε, το site του κ. Σεραφείμ Κοτρώτσου.\nΜόλις 1% της χρηματοδότησης δόθηκε σε μέσα της αντιπολίτευσης\nΟ βουλευτής του ΣΥΡΙΖΑ, ο οποίος παρατήρησε ότι δόθηκαν χρήματα σε έναν πίθο Δαναϊδων, σημείωσε πως μόλις 1% της χρηματοδότησης δόθηκε σε μέσα της αντιπολίτευσης και αυτό ενώ ο κ. Πέτσας αρνήθηκε να δώσει στοιχεία με ποια κριτήρια δόθηκαν αυτά τα χρήματα, λέγοντας ότι ανατέθηκε σε μία ιδιωτική εταιρεία η πλούσια διανομή στους ημετέρους. Ο εισηγητής του ΣΥΡΙΖΑ αναφέρθηκε και στην περίπτωση της εφημερίδας Documento για να τονίσει ότι ο ίδιος ο κ. Πέτσας έχει συνομολογήσει, ουσιαστικά, ότι η εφημερίδα δεν χρηματοδοτήθηκε για λόγους γραμμής της.\nΓια την «Opinion Poll»\nΕπικριτικά τα κόμματα\nEURACTIV: Η Ελλάδα στο μικροσκόπιο των Βρυξελλών για τον τρόπο χρηματοδότησης των ΜΜΕ


Πέμπτη, 29 Αυγούστου 2019 23:10\nΠαράλληλα, ο κ. Βρούτσης προανήγγειλε νέο «κύμα» ελέγχων στην αγορά εργασίας. «Έχουμε ενεργοποιήσει τους μηχανισμούς ελέγχου και του ΕΦΚΑ και των επιθεωρητών. Το μήνυμα είναι ότι οι συνεπείς εργοδότες δεν έχουν να φοβηθούν τίποτα, διότι οι έλεγχοι θα είναι στοχευμένοι, με βάση και τα στοιχεία του πληροφοριακού συστήματος "ΕΡΓΑΝΗ"» διεμήνυσε ο υπουργός Εργασίας, επισημαίνοντας ότι το πληροφοριακό σύστημα «ΕΡΓΑΝΗ» θα εμπλουτιστεί ως το κυρίαρχο εργαλείο συσσώρευσης στοιχείων και αξιοποίησης για τη διαμόρφωση πολιτικών στην αγορά εργασίας. «Με βάση το Π.Σ. "ΕΡΓΑΝΗ", μπορούμε να βλέπουμε σε πραγματικό χρόνο ποιες επιχειρήσεις προχωρούν σε απολύσεις που δεν δικαιολογούνται. Σε αυτές τις περιπτώσεις θα γίνουν οι πρώτοι στοχευμένοι έλεγχοι από τους επιθεωρητές του υπουργείου Εργασίας, αλλά και από τους ελεγκτές του ΕΦΚΑ» είπε ο αρμόδιος υπουργός.


ΤΟΠΙΚΗ ΚΟΙΝΟΤΗΤΑ ΦΩΤΕΙΝΟΥ | Ζίτσα\nΗ βλάστηση στο Φωτεινό είναι πυκνή, πλούσια & παρθένα, με βασικούς πρωταγωνιστές τα πανύψηλα πλατάνια & τα αστείρευτα τρεχούμενα νερά. Οι ομορφιές του Φωτεινού & οι ιδιαιτερότητες του φυσικού τοπίου αναδείχθηκαν πρόσφατα στα πλαίσια των εκπομπών της ΕΡΤ «Μένουμε Ελλάδα».\nΗ ενορία του χωριού είναι η εκκλησία του Αγίου Νικολάου, απ’ όπου πήρε την ονομασία της η Αδελφότητα του χωριού. Η Αδελφότητα ιδρύθηκε το 1897 & είναι η γηραιότερη των Αδελφοτήτων όλων των χωριών της περιοχής. Πέρασε δύσκολες καταστάσεις, όμως εξακολουθεί να είναι ενεργή. Με μεγάλη αγάπη & θέληση εργάζεται για το καλό του χωριού & των συγχωριανών.\nΗ Ζελίστα είναι ο τόπος καταγωγής των μεγάλων παραδοσιακών μουσικών μας των Χαλκιάδων. Η οικογένεια των Χαλκιάδων, όπως όλοι οι Ζελιστινοί, φιλοξενήθηκαν στα παρακείμενα χωριά, όταν η Ζελίστα καταστράφηκε ολοσχερώς από κατολίσθηση το 1915.H Ζελίστα δεν απέκτησε ποτέ την αίγλη που είχε πριν την καταστροφή της, όμως ξαναχτίστηκε. Αρκετοί Φωτεινιώτες αναγκαστικά έχτισαν τα σπίτια τους λίγο μακρύτερα, έτσι το Φωτεινό μοιράστηκε στο κυρίως χωριό & στον συνοικισμό του, την Κουρνόραχη.


Επιστολή ΣΕΤΚΕ για επείγοντα μέτρα οικονομικής στήριξης των μη κύριων ξενοδοχειακών καταλυμάτων - Travelling News\nΑρχική Ειδήσεις στα Ελληνικά Επιστολή ΣΕΤΚΕ για επείγοντα μέτρα οικονομικής στήριξης των μη κύριων ξενοδοχειακών καταλυμάτων\nΕπιστολή ΣΕΤΚΕ για επείγοντα μέτρα οικονομικής στήριξης των μη κύριων ξενοδοχειακών καταλυμάτων\nΜέτρα οικονομικής στήριξης των μη κύριων ξενοδοχειακών καταλυμάτων ζητά με επιστολή της η ΣΕΤΚΕ προς τους:\nκ. Χάρη Θεοχάρη, Υπουργό Τουρισμού, και\nΠιο συγκεκριμένα η επιστολή της έχει ως εξής:\nΑρ. Πρωτ.: 3036\nΠροηγούμενο άρθροAegean: Αύξηση 10% στον κύκλο εργασιών στα €1,30 δις με 15 εκ. επιβάτες και €78,5 εκ. Κέρδη μετά από φόρους το 2019\nΕπόμενο άρθροΜέτρα του Υπουργείου Τουρισμού για τη διαχείριση του κορονοϊού


Λεύκα ή Μικρή Παλούκοβα στη Ναυπακτία - AgrinioStories.gr\nΣτις μεσημβρινές πλαγιές του βουνού Οξυά\nκαι σε υψόμετρο 1000 –1100 μέτρα είναι χτισμένο το χωριό Μικρή Παλούκοβα.\nΤο χωριό Λεύκα αποτελεί δημοτικό διαμέρισμα του δήμου Αποδοτίας, καταλαμβάνει έκταση 14.522 στρεμμάτων και στην απογραφή πληθυσμού του 2001 είχαν καταγραφεί 95 άτομα. Το παλιό όνομα του χωριού ήταν Παλούκοβα και προερχόταν έναν Σλάβο με το όνομα Παλούκοβας. Το φυσικό περιβάλλον της περιοχής είναι εντυπωσιακό, γεγονός που οδήγησε στην κατασκευή Περιβαλλοντικού Κέντρου Ενημέρωσης και Τεκμηρίωσης στη Λεύκα.\nΤο χωριό είναι χτισμένο σε υψόμετρο 1000 –1100 μέτρα στις μεσημβρινές πλαγιές του βουνού Οξυά, στο βορειότερο άκρο της επαρχίας Ναυπακτίας του νομού Αιτωλοακαρνανίας, στα σύνορα στο βορρά με την περιφέρεια της κοινότητας Στάγια, του νομού Φθιώτιδας,. Από πάνω, δεξιά και αριστερά η έκταση του χωριού είναι κατάφυτη από έλατα. Μπροστά στο χωριό απλώνεται μια γυμνή άδενδρη και άνυδρη επιπεδοκατηφορική έκταση, το Πρασούδι, όπως το λένε, που όσο πλησιάζει προς το ποτάμι γίνεται πιο κατηφορική και απότομη. Πάνω απ το χωριό η περιοχή είναι κατάφυτη από έλατα τετράψηλα και εκεί που σταματούν τα έλατα αρχίζει η ομάλια. Η έκταση αυτή σε υψόμετρο 1700 – 2000 μέτρα αποτελείται από χωμάτινους γήλοφους σκεπασμένους από ένα είδος χόρτου που οι ρίζες του είναι πυκνές και μπαίνουν βαθιά στο χώμα και δεν το αφήνουν να παρασύρεται από τα νερά της βροχής. Η έκταση αυτή χρησιμοποιείται το καλοκαίρι για βοσκότοπους. Όλο το χειμώνα είναι σκεπασμένη από χιόνι.\nΤο έτος 1927 η Μικρή Παλούκοβα με απόφαση του Υπουργείου Εσωτερικών πήρε το όνομα Λεύκα. Για την αλλαγή του ονόματος οι κάτοικοι είχαν το δικαίωμα να προτείνουν τρία ονόματα. Το κοινοτικό συμβούλιο μεταξύ των άλλων ονομάτων πρότεινε και το όνομα Λεύκα επειδή ένας μαχαλάς στην Ν. Α. άκρη του χωριού λεγόταν Λεύκα. Στο μαχαλά υπήρχε μία βρύση και κοντά στη βρύση ήταν μια τετράψηλη λεύκα.\nΆλλα ονόματα οικογενειών του χωριού είναι Μπαλαφούτης, Καρανίκας, Κούστας, Βλαχογιάννης, Μπουμπούλας, Ντρέλιας, Αποστολόπουλος, Παναγιώτου, Κατσιγιάννης, Λινάρδος, Γκόλιας κ.α. Ο Ράφτης ήρθε από την Κοζίτσα και ασκούσε το επάγγελμα του ράφτη. Ο Σμάνης είχε έρθει από την Αβόρανη. Υπήρχαν και άλλοι οι οποίοι είτε έφυγαν από το χωριό όπως ο Κολοκύθας που εγκαταστάθηκε στη Σπερχειάδα η ο Σαρής οι οποίοι δεν άφησαν αρσενικούς απογόνους. Επεισόδια και τσακωμοί μεταξύ των κατοίκων είναι σχεδόν άγνωστοι.\nΤο 1823 όταν όλο το Κράββαρι προσκύνησε και έδωσε το ραι στον Σκόντρα πασά που ήρθε στο Νεχώρι Ναυπακτίας, τα χωριά του πάνω Κράββαρι, Μικρή Παλούκοβα, Τρανή Παλούκοβα, Στρομίνιανη, Βοιτσά, Ζηλίστα, Κοτλίστια, κ.λ.π. δεν προσκύνησαν.\nΤο 1824 η Μικρή Παλούκοβα δίνει στον καπετάν Σαφάκα 67 γρόσια και τα παραδίνει ο αντιπρόσωπος του χωριού Γιωργάκης.\nΣαν μαχητές στο τμήμα του καπετάν Σαφάκα φέρονται από την Μικρή Παλούκοβα οι Βασίλης Κούστας, Μήτρος Τσόλος, Θανάσης Μπαλαφούτης, Γιάννης Παναγιωτόπουλος, Βασίλης Ραυτόπουλος, και Βασίλης Παλκοββίτης.\nNext Διασελλάκι: Κρεμασμένο στον Ανεμύτση


Written by Γιώτα Κοτσαύτη Νοε 30, 2014\nΣήμερα, μέσα από δύο ευαίσθητα βιβλία, θα προσπαθήσουμε να προσεγγίσουμε ένα πολύ ιδιαίτερο θέμα. Ποια είναι τα παιδιά της καρδιάς; Γιατί αληθινοί γονείς δεν είναι μόνο αυτοί που φέρνουν στον κόσμο ένα παιδί;\nΜε πολύ όμορφο και τρυφερό τρόπο οι δύο συγγραφείς βοηθούν τους νεαρούς αναγνώστες να καταλάβουν την έννοια της υιοθεσίας και να αποδεχτούν το γεγονός ότι είναι απολύτως φυσιολογικό να μην είναι όλες οι οικογένειες ίδιες μεταξύ τους.\nΓραμμένα με απλότητα, αγάπη και αισιόδοξη διάθεση, συνοδευόμενα από φωτεινές και ευχάριστες εικόνες, θα σε κατακτήσουν ολοκληρωτικά.\n1.Ο ΛΑΓΟΥΔΙΝΟΣ ΜΑΣ- Kes Gray, εικονογράφηση Mary MacQuillan, εκδόσεις Νίκας (Ελληνική Παιδεία Α.Ε.).\n«Γιατί είστε διαφορετικοί από μένα;». Μία απορία του Λαγουδίνου που τον οδηγεί στην αλήθεια: δεν είναι το βιολογικό παιδί των γονιών του. Η μαμά αγελάδα και ο μπαμπάς άλογο είναι αυτοί που τον μεγαλώνουν, μιας και η λαγουδοοικογένειά του δεν μπορούσε να τον φροντίσει όπως του άξιζε. Γι' αυτό έχει μακριά, πεσμένα αυτιά και άσπρη φουντωτή ουρά. Ο Λαγουδίνος φεύγει κλαίγοντας μακριά. Οι γονείς του τον ψάχνουν χωρίς αποτέλεσμα. Όταν το βράδυ επιστρέφουν απογοητευμένοι στο τούνελ που χρησιμοποιούν για σπίτι, ακούνε έναν παράξενο ήχο, κάτι σαν «μουουου» ή χλιμίντρισμα. Μπαίνοντας μέσα βλέπουν τον Λαγουδίνο γεμάτο βούλες από λάσπη, τα αυτιά του είναι πιασμένα με μανταλάκια και έχει ένα κλαράκι δεμένο στην ουρά του. «Μπορώ ν' αλλάξω, το υπόσχομαι. Μπορώ να γίνω αγελάδα ή άλογο. Σας παρακαλώ, θα γίνετε αληθινοί μαμά και μπαμπάς μου;». λέει με φωνή που τρέμει. Η αντίδραση των γονιών του θα δώσει στο μικρό λαγουδάκι τις απαντήσεις που χρειάζεται, για να καταλάβει ότι γονιός δεν είναι μόνο αυτός που γεννάει ένα παιδί...\n2.ΜΙΑ ΜΑΜΑ ΓΙΑ ΤΟΝ ΤΣΟΚΟ- Keiko Kasza, εκδόσεις Modern Times.\nΟ Τσόκο, ένα μικρό παπαγαλάκι που ζει ολομόναχο, θέλει όσο τίποτα μια μαμά. Έτσι παίρνει την απόφαση να την αναζητήσει. Όμως ούτε η κυρία Καμηλοπάρδαλη, ούτε η κυρία Πιγκουίνα, ούτε η κυρία Θαλασσοελεφαντίνα βρίσκουν κάποιο κοινό στοιχείο στην εμφάνιση, ώστε να τον κρατήσουν για παιδί τους. Το ίδιο και πολλά άλλα ζώα. Γι' αυτό και όταν ο Τσόκο βλέπει την κυρία Αρκούδα να μαζεύει μήλα, είναι σίγουρος πως αποκλείεται να γίνει εκείνη μαμά του, μιας και δεν του μοιάζει καθόλου! Λυπημένος βάζει τα κλάματα. Η κυρία Αρκούδα τρέχει κοντά του και ακούει την ιστορία του. «Αχ, καλό μου! Κι αν είχες μια μαμά, τι θα έκανε τώρα;». «Είμαι σίγουρος ότι θα με αγκάλιαζε σφιχτά», απάντησε ο με λυγμούς. «Κάπως έτσι;» ρώτησε η κυρία Αρκούδα και έσφιξε τον Τσόκο στην αγκαλιά της. Επίσης, σίγουρα θα τον φιλούσε και σίγουρα θα τραγουδούσε και θα χόρευε μαζί του για να του φτιάξει το κέφι! Η κυρία Αρκούδα κάνει τελικά ό,τι επιθυμεί το μικρό παπαγαλάκι, ώσπου του προτείνει να γίνει εκείνη η μαμά του! Η πρόταση γίνεται αποδεκτή από τον Τσόκο, που αποκτάει και τρία αδέλφια: έναν ιπποπόταμο, έναν κροκόδειλο και μια γουρουνίτσα! Η γλυκιά μυρωδιά της μηλόπιτας, τα τρανταχτά γέλια και η μεγάλη ζεστή αγκαλιά της κυρίας Αρκούδας θα συνθέσουν την πιο όμορφη οικογένεια και τον Τσόκο καθόλου δεν τον νοιάζει πια που η καινούρια του μαμά δεν του μοιάζει...\nΚαλές γιορτές. Με την ευχή και την ελπίδα όλοι οι εν δυνάμει γονείς, που δεν έχουν καταφέρει να φέρουν στον κόσμο το βιολογικό τους παιδί, να πάρουν την απόφαση να ανοίξουν την αγκαλιά τους στα παιδιά της καρδιάς, που τόσο τους έχουν ανάγκη...\nΗ Μελίνα και το μέλι - Βασιλική Τσουρή Νοε 30, 2014\nΕλ ο ελεφαντάκος - Φανή Παρίση Νοε 30, 2014\nΤα φυλαχτά μου - Κατερίνα Γραγούδα Γεωργή Νοε 30, 2014\nΗ μέρα που τελείωσε το παγωτό - Αντώνης Ζαρίντας Νοε 30, 2014\nΜια μέρα με τον Μπετόβεν - Μηνάς Βιντιάδης Νοε 30, 2014\nMore in this category: « Το αβγό που θαύμαζε τον εαυτό του Οι άγγελοι της Λιένας »


Ο Μάιλς στη λίστα του ΠΑΟΚ! | ΠΑΟΚ ΘΡΗΣΚΕΙΑ\nHome / Μπάσκετ / Ο Μάιλς στη λίστα του ΠΑΟΚ!\nΟ Μάιλς στη λίστα του ΠΑΟΚ!\nΠολλές είναι οι προτάσεις παικτών που φτάνουν καθημερινά στα γραφεία της ΚΑΕ ΠΑΟΚ, με τους επιτελείς της ομάδας μπάσκετ να τις αξιολογούν.\nΜπορεί ακόμα να είναι νωρίς και σε πρώτο πλάνο να βρίσκονται οι ανανεώσεις των Φιλ Γκος και Λάκι Τζόουνς, όμως η μεταγραφική λίστα του Δικεφάλου μεγαλώνει.\nΣτη λίστα αυτή προστέθηκε ο Nτάξτερ Μάιλς, ο 23χρονος γκαρντ, απόφοιτος του Γουέστ Βιρτζίνια, ο οποίος μάλιστα αναμένεται να αγωνιστεί και στο Summer League του NBA με τους Σακραμέντο Κινγκς.\nΟ Αμερικανός γκαρντ στην τελευταία του χρονιά (2017-2018) με την ομάδα του Πανεπιστημίου είχε κατά μέσο όρο 13 πόντους, 3 ασίστ και 2,5 ριμπάουντ και η περίπτωσή του εξετάζεται μαζί με αρκετές ακόμη.\nΗλίας Παπαθεοδώρου και Νίκος Σταυρόπουλος θα παρακολουθήσουν από κοντά το Summer League στο Λας Βέγκας κι έτσι θα έχουν την ευκαιρία να «τσεκάρουν» από κοντά τον Μάιλς, ο οποίος βρίσκεται ήδη στο… μπλοκάκι τους.\nΔείτε εδω videos με τον Mάιλς εν δράσει:


Ενδιαφέρον Ολυμπιακού και Νότιγχαμ για Τσαβλάν - to10.gr\nΑρχική / ΠΟΔΟΣΦΑΙΡΟ / SUPERLEAGUE / Ενδιαφέρον Ολυμπιακού και Νότιγχαμ για Τσαβλάν\nΕνδιαφέρον Ολυμπιακού και Νότιγχαμ για Τσαβλάν\nΟ Ολυμπιακός και η Νότιγχαμ Φόρεστ εξετάζουν την περίπτωση του αριστερού μπακ της Έμεν, Κανέρ Τσαβλάν.\nΟ Ολυμπιακός φέρεται να κοιτάζει στην αγορά για αριστερό μπακ, καθώς υπάρχει κινητικότητα γύρω από το όνομα του Λεονάρντο Κούτρη.\nΟ Έλληνας αμυντικός πραγματοποίησε πολύ καλή χρονιά και έχει προσελκύσει το ενδιαφέρον αρκετών ομάδων στην Ευρώπη, με αποτέλεσμα οι ερυθρόλευκοι να κοιτάζουν για αντικαταστάτη, χωρίς ωστόσο αυτό να σημαίνει ότι ο Κούτρης θα αποτελέσει παρελθόν.\nΟ Ολυμπιακός και ο Πέδρο Μαρτίνς ζυγίζουν τις επιλογές τους και παρακολουθούν ποδοσφαιριστές που μπορούν να αντικαταστήσουν τον Κούτρη. Ένας από αυτούς φέρεται να είναι και ο Κανέρ Τσαβλάν, ο οποίος αγωνίζεται στην Ολλανδία και την Έμεν.\nΣύμφωνα με την αγγλική ιστοσελίδα «footballinsider247», οι ερυθρόλευκοι ενδιαφέρονται για τον Τούρκο αριστερό μπακ, που το καλοκαίρι μένει ελεύθερος. Αξίζει να σημειωθεί μάλιστα πως ο Ολυμπιακός δεν «παίζει» μόνος του, αφού ο παίκτης βρίσκεται και στο μεταγραφικό στόχαστρο της Νότιγχαμ Φόρεστ, η οποία πιθανότατα θα κάνει κίνηση για να τον αποκτήσει.\nΣτο δημοσίευμα αναφέρει χαρακτηριστικά: «H Νότιγχαμ σχεδιάζει κίνηση για να υπογράψει τον γεννημένο στην Ολλανδία, αλλά με ρίζες από την Τουρκία, αριστερό μπακ Τσαβλάν, ο οποίος μένει ελεύθερος από την Έμεν.\nΓια τον Τσαβλάν ζυγίζουν την κατάσταση μία σειρά από ομάδες σε όλη την Ευρώπη. Η Φόρεστ τον έχει στο ραντάρ της, όμως ι Ολυμπιακός που επίσης ανήκει στον Βαγγέλη Μαρινάκη ψάχνεται για εκείνον, όπως και η ισπανική Μπέτις. Ο Τσαβλάν εντυπωσίασε φέτος στην Έμεν και την βοήθησε να επιβιώσει στη μεγάλη κατηγορία του ολλανδικού ποδοσφαίρου».


Γιώργος Περδίκης: Οκτωβρίου 2014\nΔημοσιογραφική Εστία, Λευκωσία 12/10/2014\nΣυναγωνιστές συναγωνίστριες Οικολόγοι,\nΣυμπληρώνονται σε λίγες μέρες τα δεκαεννέα χρόνια από την ημέρα που ξεκίνησε η προσπάθεια για δημιουργία πολιτικού οικολογικού κινήματος στην Κύπρο (Οκτ. 1995). Σε εκείνη την πρώτη συγκέντρωση στο Intercollege δεν ήμασταν περισσότεροι από δύο δεκάδες από περιβαλλοντιστές και ενεργούς πολίτες που αναζητούσαμε πολιτική έκφραση απογοητευμένοι από τα κόμματα. Μας ένωνε η άδολη αγάπη για την πατρίδα μας, το περιβάλλον, τον πολιτισμό και τη φυσική κληρονομιά, που τσαλαπατούσαν οι πολιτικές και οικονομικές μπουλντόζες. Δεν αντέχαμε να ήμασταν θεατές ή περιστασιακοί διαμαρτυρόμενοι. Νιώθαμε ότι έπρεπε να αναβαθμίσουμε το ρόλο μας στην Κυπριακή κοινωνία, να πάρουμε μέρος στη διαμόρφωση του παρόντος και του μέλλοντος, να ακουστεί η φωνή μας. Ξέραμε από την αρχή ότι δεν είμαστε πολλοί και ακόμα ξέραμε από την αρχή ότι δεν θα γίνουμε ποτέ πολλοί. Δεν είχαμε ηγέτη, δεν είχαμε χρηματοδότη, δεν είχαμε προστάτη. Ήμασταν μία μικρή ομάδα νέων κάθε ηλικίας με ιδέες και ιδανικά. Και ξεκινήσαμε.\nΣήμερα καλούμαστε να ξανα-ξεκινήσουμε, να πάμε μπροστά πιο δυνατά, πιο διεκδικητικά, πιο πετυχημένα, στοχευμένα και ουσιαστικά. Οι συνθήκες σήμερα μπορεί να είναι και περισσότερο δύσκολες από το μακρινό 1995. Καθώς ξεκινάμε τις διεργασίες για το 10ο Παγκύπριο Συνέδριο του Κινήματος Οικολόγων Περιβαλλοντιστών, οφείλουμε να καταγράψουμε τις παραμέτρους του σήμερα και με την ίδια αποφασιστικότητα και πίστη να χαράξουμε πορεία για το μέλλον του Κινήματος.\nΗ παρούσα Κεντρική Επιτροπή, της οποίας η θητεία ολοκληρώνεται με το 10ο Παγκύπριο Συνέδριο, ανέλαβε μέσα σε μία πρωτοφανή κρίση για τον τόπο και το λαό μας. Λίγους μήνες πριν, η χώρα συγκλονίστηκε από το φοβερό κτύπημα της έκρηξης στο Μαρί. Το αποτέλεσμα ήταν να επιδεινωθούν οι ήδη επικίνδυνες οικονομικές συνθήκες και να ξεσπάσει μια πρωτοφανής πολιτική κρίση. Το καλοκαίρι του 2011 ζήσαμε μια λαϊκή εξέγερση που βρήκε το Κίνημα εντελώς απροετοίμαστο και ανέτοιμο. Το Κίνημα Οικολόγων Περιβαλλοντιστών παρέμεινε στη θέση θεατή, χωρίς να αναλάβει οποιαδήποτε πρωτοβουλία κινήσεων.\nΗ ηγεσία του Κινήματος κατάφερε με πολλή δυσκολία να μην ταυτιστεί με το πολιτικό κατεστημένο, το οποίο απότομα βρέθηκε να κατηγορείται για όσα είναι υπεύθυνο και που εμείς το κατηγορούσαμε για χρόνια. Δεν υπήρξε η κατάλληλη όμως βοήθεια από το μηχανισμό, το στελεχιακό προσωπικό και τη βάση. Όλα έμοιαζαν να πηγαίνουν από μόνα τους ή να καθοδηγούνται από κάποιους και το Κίνημα απλά κρατούσε επαφή με τα γεγονότα.\nΉταν αυτήν την εποχή που οι σχέσεις μας με την απερχόμενη Κυβέρνηση έφτασαν στο σημείο της απόλυτης εχθρότητας, κατάσταση που είχε επιπτώσεις στο Κίνημα και στα στελέχη του. Τεθήκαμε υπό διωγμό και καταδίωξη από την προηγούμενη Κυβέρνηση. Η απάντηση μας ήταν να σκληρύνει ακόμα περισσότερο η στάση μας απέναντι της. Το Κίνημα μετατράπηκε στον πιο σκληρό κριτή της Κυβέρνησης σε όλα τα θέματα με έμφαση την οικονομία, την κακοδιαχείριση, το κομματικό ρουσφέτι κλπ κλπ. Εκείνη την εποχή σταθήκαμε εμπόδιο και καταφέραμε να ανατρέψουμε πολλές αποφάσεις (αλλά όχι όλες) της Κυβέρνησης που με το πρόσχημα της πρόσκλησης επενδυτών επεδίωξε το περαιτέρω ξεπούλημα και την καταστροφή.\nΗ στάση μας απέναντι στην Κυβέρνηση αξιοποιήθηκε από την αντιπολίτευση στο βαθμό που της ήταν βολικό. Στις δημοτικές εκλογές τον Δεκέμβριο του 2011 οι Οικολόγοι έκαναν σε πρωτοφανή βαθμό συνεργασία με την ΕΔΕΚ και τον ΔΗΜΟΚΡΑΤΙΚΟ ΣΥΝΑΓΕΡΜΟ στην εκλογή Δημάρχων και κοινά ψηφοδέλτια (ιδιαίτερα στην Επαρχία Λεμεσού). Το αποτέλεσμα δεν δικαίωσε αυτές τις συνεργασίες αφού αποδείχθηκε ότι το μεγάλο κόμμα πάντα εκμεταλλεύεται το μικρό σε συνεργασία «μιας χρήσης». Χάθηκε μία έδρα σε δημοτικό συμβούλιο και μια δεύτερη που ήταν σε συνεργασία με ανεξάρτητους πολίτες. Θετικό στοιχείο η επακατάληψη της έδρας στο δημοτικό συμβούλιο Στροβόλου και η εκλογή του Δημάρχου Κερύνειας. Σημαντική είναι και η παρουσία μας σε κοινοτικά συμβούλια (π.χ. Καπούτι, Αγία Μαρινούδα, Άγιο Ερμόλαο κλπ κλπ).\nΣτη συνέχεια είχαμε το φιάσκο της προσπάθειας συνεργασίας των κομμάτων ΔΗΚΟ-ΕΔΕΚ-ΟΙΚΟΛΟΓΟΙ- ΕΥΡΩΚΟ για τις προεδρικές εκλογές. Ως Οικολόγοι είχαμε προβλέψει την κατάληξη του εγχειρήματος και είχαμε προειδοποιήσει. Η στήριξη από ΔΗΚΟ και ΕΥΡΩΚΟ στον Νίκο Αναστασιάδη και η αντίστοιχη στήριξη της ΕΔΕΚ στην υποψηφιότητα Λιλλήκα, σήμανε το τέλος ακόμα μίας παράστασης στο χώρο του κέντρου. Έχοντας υπόψη τις εμπειρίες αυτές και λόγω της έλλειψης δημοκρατικής πλειοψηφικής επιλογής, το Κίνημα δεν τοποθετήθηκε στις προεδρικές εκλογές. Μετά την αναμενόμενη εν πολλοίς εκλογή του Νίκου Αναστασιάδη δεν αποδεχθήκαμε υπουργική θέση, ούτε τοποθέτηση σε ημικρατικούς οργανισμούς. Διατηρήσαμε όμως τη θέση του Επιτρόπου Περιβάλλοντος, την οποία ανέλαβε η μέχρι τις εκλογές Γενική Γραμματέας του Κινήματος Ιωάννα Παναγιώτου.\nΗ αποχώρηση της Ιωάννας Παναγιώτου από τη θέση του Γενικού Γραμματέα άφησε ένα μεγάλο κενό σε μια δύσκολη ώρα. Ο Άδωνις Γιαγκου, που ανέλαβε ως αναπληρωτής Γενικός Γραμματέας, έπρεπε να συμμετάσχει σε πολλές λεπτές και κρίσιμες συνεδριάσεις της πολιτικής ηγεσίας το κρίσιμο δίμηνο του Μάρτη - Απρίλη 2013. Ταυτόχρονα σοβαρές και δύσκολες αποφάσεις έπρεπε να πάρει το Κίνημα έναντι των κοσμοϊστορικών για την Κύπρο εξελίξεων.\nΤην περίοδο αυτή πιστεύω ότι το Κίνημα κατάφερε να προσελκύσει καινούργιους υποστηρικτές και οπαδούς. Η κατάσταση οδήγησε στην ανάγκη αναμόρφωσης του Κινήματος για να μπορέσει να μετεξελιχθεί σε κάτι άλλο, πιο δυνατό, πιο μαζικό, πιο συμμετοχικό. Έγινε η προσπάθεια μέσω ενός εκτάκτου συνεδρίου (Ιούνιος 2013) με πενιχρά αποτελέσματα. Δεν βρέθηκε η κατάλληλη φόρμουλα για να δημιουργηθούν οι κατάλληλες γέφυρες με την κοινωνία.\nΠολύ σύντομα στραφήκαμε προς τα μέσα. Μία επιλογή που αποδείχθηκε λάθος. Το καταστατικό συνέδριο του Δεκεμβρίου αντί να λύσει προβλήματα, δημιούργησε καινούργια ή απλά ανέδειξε τα υφιστάμενα και τα μετέτρεψε σε πληγές.\nΧωρίς να επουλωθούν οι πληγές αναγκαστήκαμε να μπούμε στις ευρωεκλογές. Αυτό έγινε μετά που απέτυχε η προσπάθεια μας να φέρουμε κοντά ΕΔΕΚ, ΣΥΜΜΑΧΙΑ και άλλους. Το αποτέλεσμα των ευρωεκλογών δεν ήταν κακό για το Κίνημα και οι ουσιαστικοί αντικειμενικοί στόχοι επιτεύχθηκαν. Ήδη προχωρά η υλοποίηση της συμφωνίας συνεργασίας με τη λειτουργία γραφείων στις Βρυξέλλες και τη Λευκωσία, με επικέντρωση στα θέματα Διεθνών και Ευρωπαϊκών Σχέσεων και με την πρώτη αποστολή Οικολόγων στο Ευρωκοινοβούλιο.\nΔυστυχώς σε όλο αυτό το διάστημα συνεχίστηκαν οι διαρροές στελεχιακού προσωπικού. Δυστυχώς συναγωνιστές που τιμήθηκαν με τον ένα ή τον άλλο τρόπο από το Κίνημα αποστασιοποιήθηκαν ή ακόμα βρέθηκαν και αντίπαλοι στο Κίνημα προκαλώντας σημαντική ζημιά. Νέοι άνθρωποι δυστυχώς δεν έκαναν το δεύτερο βήμα και να ενταχθούν στο Κίνημα.\nΣτην περίοδο αυτή και παρά την αλλαγή στην ηγεσία του κράτους, δεν υπήρξαν σοβαρές εξελίξεις στο Κυπριακό. Οι εξαγγελίες της νέας ηγεσίας αποδείχθηκαν στην πράξη κούφιες. Η πρόταξη του θέματος της Αμμοχώστου, η εμπλοκή της Ευρωπαϊκής Ένωσης, η απευθείας διαπραγμάτευση με την Τουρκία, η λειτουργία του θεσμού διαπραγματευτή (αντί του Προέδρου της Δημοκρατίας), η αποδέσμευση από τις υποχωρήσεις της προηγούμενης ηγεσίας και άλλα που ήταν προεκλογικές δεσμεύσεις και εξαγγελίες, εκφυλίστηκαν ή ξεχάστηκαν, με κατάληξη ένα κοινό ανακοινωθέν για επανέναρξη της ίδιας ατέρμονης και ατελέσφορης διαδικασίας.\nΌσον αφορά τον πυλώνα των περιβαλλοντικών θεμάτων, την περίοδο αυτή έγινε μεγάλη προσπάθεια, μετά την κρίση του Μαρί, για στροφή στις Ανανεώσιμες Πηγές Ενέργειας, με εξάσκηση συστηματικής και μεθοδικής πίεσης προς τα κέντρα αποφάσεων. Παράλληλα έγιναν έντονες προσπάθειες να αντιμετωπιστούν μεγαλεπήβολα σχέδια επενδύσεων που έτειναν να παραγνωρίζουν την περιβαλλοντική πτυχή (π.χ. ανάπτυξη Κατάρ, αεροδρόμιο Λάρνακας, Λίμνη Πόλης Χρυσοχούς κλπ). Γενικά τα τελευταία χρόνια έχουν αυξηθεί οι πιέσεις για μείωση του περιβαλλοντικού ελέγχου και υποτίμηση του περιβάλλοντος, στο όνομα της ανάγκης για γρήγορη ανάπτυξη και προσέλκυση επενδύσεων. Την περίοδο αυτή είχαμε λοιπόν έξαρση του φαινομένου επεμβάσεων στις παραλίες (Πρωταράς, Σωτήρα, Πόλη Χρυσοχούς κλπ), εξάσκησης πίεσης σε περιοχές Natura (π.χ. Λίμνη Παραλιμνίου, Ακάμα, Ανδρολύκου κλπ) και υποβάθμιση του περιβαλλοντικού ελέγχου.\nΕίχαμε διακριτή δράση σε κινητοποιήσεις κατοίκων για προστασία της ποιότητας ζωής τους από περιβαλλοντικούς κινδύνους π.χ. εργοστάσια Πέρα Χωριού Νήσου, Λιμάνι Λάρνακας, κεραίες κινητής τηλεφωνίας, αλλά και στο μεγάλο κεφάλαιο της ευημερίας και των δικαιωμάτων των ζώων.\nΛάβαμε μέρος σε πολύ πετυχημένες διεθνείς εκστρατείες για τις κλιματικές αλλαγές, τα γενετικά τροποποιημένα, την παγκόσμια ειρήνη, την αποπυρηνικοποίηση και το χημικό αφοπλισμό.\nΣημαντική προσπάθεια έγινε για κατάθεση προτάσεων και εισηγήσεων για μια εναλλακτική μορφή ανάπτυξης, με βάση το πλαίσιο της Πράσινης και Γαλάζιας ανάπτυξης. Ιδιαίτερη αναφορά πρέπει να γίνει στις προτάσεις μας για τη γεωργία σε σχέση με την πολιτική πρόταση για ανάπτυξη του πρωτογενούς και δευτερογενούς τομέα της οικονομίας.\nΣτο μεταξύ στον περίγυρο και στην περιρρέουσα ατμόσφαιρα τα πράγματα χειροτερεύουν. Κάνουν την εμφάνιση τους καινούργια κόμματα και κινήματα. Κάποια από αυτά μιλούν την ίδια γλώσσα μαζί μας και δημιουργείται σύγχυση. Κάποια άλλα είναι ακραία και προσελκύουν τους απογοητευμένους. Η απογοήτευση, η άρνηση και η αποχή κερδίζουν έδαφος. Τα μεγάλα κόμματα παίρνουν τα μέτρα τους και ετοιμάζουν αλλαγή του εκλογικού νόμου. Τα περιθώρια αναπνοής για το Κίνημα μας στενεύουν.\nΕυτυχώς που ως Οικολόγοι δεν ακολουθήσαμε τη συνταγή «business as usual» και τολμήσαμε να ανοίξουμε την ατζέντα μας πέραν του συνηθισμένου. Δεν φοβηθήκαμε να πάρουμε θέση στα μεγάλα οικονομικά και κοινωνικά θέματα που προέκυψαν. Η τοποθέτηση μας ήταν φυσικό για όσους μας παρακολουθούν, να μας κατατάξει στην αντιπολίτευση και μάλιστα στη λεγόμενη «αριστερή αντιπολίτευση».\nΟι σημερινοί κυβερνώντες θεωρούν το Κίνημα ως μέρος της ευρύτερης κεντροαριστερής αντιπολίτευσης και επιχειρούν να μας ταυτίσουν με τους «αιώνιους» αντιπάλους τους, με τους οποίους όμως δεν έχουν κανένα πρόβλημα να συνεργαστούν για να μας αποκλείσουν από την επόμενη Βουλή μέσω της αλλαγής του εκλογικού νόμου και της κατάργησης της απλής αναλογικής. Είναι προφανής η προσπάθεια τους να περιθωριοποιήσουν και αφοπλίσουν πολιτικά το Κίνημα μας.\nΈχω την ισχυρή άποψη ότι το Κίνημα πρέπει να διατηρήσει τα βασικά ιδεολογικά χαρακτηριστικά του. Η συνάντηση της οικολογίας με την κοινωνική δικαιοσύνη και την πράσινη ανάπτυξη πρέπει να γίνει για το Κίνημα το νέο του δόγμα, έχοντας πάντα υπόψη τις συνθήκες κατοχής – απελευθέρωσης τις οποίες βιώνει η πατρίδα και ο λαός μας. Μόνο με την ενδυνάμωση αυτού του τετράπτυχου μπορούμε πραγματικά να κάνουμε ένα φρέσκο ξεκίνημα.\nΑναρτήθηκε από Γιώργος Περδίκης στις 12:37 μ.μ. Δεν υπάρχουν σχόλια:\nΤον τελευταίο καιρό η Κυβέρνηση προσπαθεί να μας πείσει ότι βλέπει φως στην άκρη της σήραγγας. Κατά τη δική μου άποψη η κατρακύλα της Κύπρου έχει ακόμα δρόμο. Με άλλα λόγια αναμένω ότι τα πολιτικά, οικονομικά και κοινωνικά δεδομένα τείνουν να γίνουν χειρότερα. Πώς όμως μπορεί να τεθεί φρένο σ΄ αυτή την κατρακύλα; Σε κάποιο βαθμό είναι στο χέρι μας να αποτρέψουμε τα χειρότερα. Αν συνεχίσει αυτή η κατάσταση της μαζικής αφασίας, της ισοπέδωσης και απαξίωσης, της ατιμωρησίας και της αποχής των πολιτών από τα δρώμενα, είμαστε καταδικασμένοι να ζήσουμε χειρότερα από αυτά που ήδη βιώσαμε. Επιμένω στο θέμα της ευθύνης για κάθε πολίτη να λάβει ενεργά μέρος στο φρενάρισμα της κατρακύλας γιατί από την πολιτική, οικονομική, πνευματική κλπ ηγεσία του τόπου, δεν περιμένω και πολλά.\nΤα όσα ζήσαμε με το θέμα των εκτιμήσεων είναι ενδεικτικά της ποιότητας της ηγεσίας μας. Δεν εφαρμόστηκε καμιά πολιτική πρόβλεψης και ανατροπής. Αφέθηκε για μήνες το θέμα σε εκκρεμότητα – ίσως εσκεμμένα – και εμφανίστηκε όταν πλέον ήταν πολύ αργά για να παρθούν σοβαρές και νούσιμες αποφάσεις. Αντί να ζητηθεί παράταση από την Τρόικα και να επιδιωχθεί δυναμική διαπραγμάτευση για ένα συνολικό πακέτο εκσυγχρονισμού της νομοθεσίας που να έδινε από τη μία εργαλεία στις τράπεζες (αλλά και θα τις υποχρέωνε) για να κυνηγήσουν τους μεγαλοοφειλετές, ενώ θα προστάτευε υπό προϋποθέσεις τις ευάλωτες ομάδες του πληθυσμού και τις μικρές επιχειρήσεις, δημιουργήθηκε μία διελκυστίνδα μεταξύ κυβέρνησης και Βουλής που κράτησε (και κρατεί) για πολλούς μήνες. Χάνουμε χρόνο, χάνουμε την ουσία. Αντί ευθύς εξ’ αρχής να επικεντρωθεί το πολιτικό προσωπικό στα νομοσχέδια για την αφερεγγυότητα και την προστασία της πρώτης κατοικίας, της μικρής επαγγελματικής στέγης και των ευάλωτων ομάδων πολιτών, μπήκε σε μία διαδικασία γύρω από το νομοσχέδιο για τις εκποιήσεις που έφερε το γνωστό αποτέλεσμα. Θεωρώ την όλη ιστορία ως ακόμα μία αποτυχία του πολιτικού συστήματος.\nΑναρτήθηκε από Γιώργος Περδίκης στις 9:15 π.μ. Δεν υπάρχουν σχόλια: